
SlTUA ARIBA E ULTIMO PISO Dl E GOLF CLUBHOUSE NA 
The Links DlVI ÁRUBA. 

Pa MAS INFORMACION: Tel 581 4653 


riba mashin wega di placa den casino. 


PPA A RECORDA 
FECHA NATALICIO 
Dl JUAN ENRIQUE 
IRAUSQUIN 

AYERA tardi, partido PPA, encabesa pa su lider, Benny 
Nisbet den compania di varios di su miembro y sostene- 
dornan, a acudi n’e estatua di Juan Enrique Irausquin, 
riba Plaza Irausquin, pa pone un krans, pa recorda e 
fecha natalicio di nan fundador. A toca honor na sres. 
Werleman, Kock y Bennett pa pone e krans, pa despues 
Benny Nisbet hiba palabra y recorda e gran estadista 
aki, cu awe ta manera bandona, despues di e pone e 
fundeshi di loke awe ta nos economia. Un visionario, 
cu merece un reconocimento mas grandi, banda di tur 
e otro lidernan di e pais aki. 

HOSPITAL 


Awe mainta, despues di 11 or, lo sa 
di tin accion of no na Hospital 


PA 11 or, Mediador di Gobi- 
erno, Jerry Rasmijn a convoca 
un reunion, como ultimo in- 
tento pa para e intencion di e 
sindicato ABV pa bai den ac- 
cion na Dr. Horacio E. Oduber 
Hospital. 

N’e reunion aki a keda invita 
tambe gerencia di Dr. Hora- 
cio E. Oduber Hospital, unda 
lo bai tende si tin espacio 
pa cumpli cu demanda di e 
sindicato. 

Manera ta conoci, ya caba 


gerencia di HOH a duna di 
conoce, cu pa por cumpli, lo 
mester bai na reduci nan op- 
eración, cu lo bai afecta cuido 
medico. Tur cos ta indica, cu 
si for di e reunion aki nada 
bin afo, cu di inmediato ABV 
lo sali for di e reunion aki, y 
lo convoca un reunion cu e 
miembronan, y no ta exclui 
cu lo bai den accion y no di 
algun ora, pero te ora cu tin 
un solucion. 


E indicacion aki tei, sigur si 
analisa con AZV a duna di 
conoce ayera caba, cu no tin 
espacio pa duna HOH net 
nada, ni tampoco aproba e 
aumento di 9.5% di tarifa. E 
situacion ta tenso y ya caba tin 
enfermera a cuminsa notifica 
famianan di esnan hospitalisa, 
pa den curso di mañan keda 
pendiente, pasobra t’e fami- 
anan mes lo tin cu bai cuida 
nan sernan keri den Hospital, 
si mester bai den welga. 


No tin control riba porcentahe di chens di gana riba 

mashin wega di placa den casino 


UN punto cu haya atencion den e 
raport “Gokken in Aruba” di Sociaal 
Economische Raad (SER), t’e control 
cu mester tin riba e mashinan di wega 
di placa den casino. Un control pa Aru- 
ba no wordo critica cu e mashinnan no 
ta paga casi nada. Pero di otro banda, e 
asinayama Inspectornan di Casino, cu 
t’e controladornan no tin nocion mes 
di ningun tipo di control di ningun tipo 
di wega den un casino. 

Den e investigacion cu SER a haci ta 
mustra cu na aña 2004-2005 un con- 
cepto di lei a keda entrega na Staten, 
caminda entre otro atencion ta wordo 
poni na proteccion di e bon nomber 


di Aruba contra mashinan cu ta paga 
masha tiki. P’esaki kier a apunta DTI 
(DienstTechnische Inspectie), pasobra 
e departamento aki lo tin experiencia 
cu e material aki. 

Pero ora cu SER a bai haci su averigua- 
cionnan necesario, ta resulta cu DTI no 
tin ningun experiencia den e asunto 
aki. Si t’asina cu den pasado a traha un 
proposicion di lei pa duna e tipo di con- 
trolnan aki un base legal, p’asina por 
crea un sistema di control y ehecute. 
Pero e proposicion di lei aki nunca a 
wordo trata den Parlamento. 

Es mas den pasado, a manda delega- 


cionnan di Casinowezen Las Vegas y 
tambe pa Atlantic City, cu e meta pa 
nan studia y mira con e controlnan 
ta tuma lugar. Esaki de facto mester 
ta competencia di Inspectornan di 
Casino, pero nunca e personanan aki 
a keda ehecuta pa haci dicho trabou. 
Awe mas bien por bisa cu e biahenan 
pa Las Vegas y Atlantic City tabata mas 
bien di placer y placa benta afo. 

Ta resulta tambe cu riba e percenta- 
henan di pago di e mashinnan den 
casinonan tampoco ta wordo controla. 
Casinonan a laga sa cu tur mashin di 
wega cu yega for di Merca ta wordo 


pre-programa y aproba dor di Gaming 
Licence International in America. Otro 
posibel controlnan ta wordo haci dor 
di Dienst Casinowezen. 

Ora cu SER a haci pregunta riba esaki 
n’e departamento ei, a haya como con- 
testa cu DTI cu control ta wordo haci 
dor di DTI y DTI na su turno a laga sa 
cu no tin control ta wordo haci. 

Pesei hopi biaha ta ser cuestiona, 
nos tin controladornan solamente 
pa controla kende(nan) ta drenta 
casino, pero nan no tin ningun nocion 
di weganan den casino y menos ainda 
kico t’e percentahe cu un jackpot tin 
cu paga. 


Campaña Cinta Cora 



FUNDACION Anti 
Droga Aruba (F.A.D.A.) 
su campaña di cinta 
cora ya caba a cuminsa 
pa loke ta trata 2007. 
F.A.D.A. manera tur 
aña ta habri e siman 
aki cu e entrega oficial 
di e prome Cinta Cora 
na su Excelencia Gober- 
nador di Aruba sr. F. 
Refunjol. 

Pa e ocasion aki tabata 
presente di directiva di 
FADA sr. Carlos Alber- 
tus Vice-Presidente, sr 
Cecil York secretario 


y srs. Roger Liendo y 
Rene Ridderstaat am- 
bos comisario. 

F.A.D.A. ta recorda tur 
amantenan di caminata 
pa reserva diabierna 
26 di october 2007 pa 
6:30 pm pa asina bo 
tambe participa den e 
caminata Cora di 5km 
en conexion cu e siman 
di Cinta Cora. Esaki lo 
tuma lugar banda di e 
hotelnan highrise. For- 
ma bo grupo pa asina 
participa na e caminata 


2007 

Cora di 5 km. 

Pues un biaha mas 
Fundacion Anti Droga 
Aruba (F.A.D.A.) tahaci 
un yamada na Aruba 
completo pa duna nos 
e sosten na e campaña 
di Cinta Cora 2007 cu 
lo mester bira uno exi- 
toso. Si bo no tin bo 
Cinta Cora ainda bo 
por comunica di oficina 
di FADA pa asina bo 
por pasa busca bo cinta 
y otro materialnan en 
conexion cu e campaña 
2007. 

Ru Croes: 

Hospital no por pasa tur cos over pa e fondo di AZV 
Nan mester tuma nan propio responsabilidad 



RU Croes, director di AZV a 
declara cu e discusion di e con- 
trato laboral na hospital no ta 
e issue na e momentonan aki 
pa AZV, ya cu loke ta den nan 
mente na e momentonan aki ta 
unda e placa lo mester bai den 


e proximo 4 añanan. 

Pa loke ta trata e situacion cu 
hospital lo corta servicio si no 
haya un aumento, Ru Croes ta 
bisa cu no por corta servicio 
sin mas. AZV a pidi hospital pa 
duna AZV nan pensamento riba 


posibilidadnan caminda cu si e 
placa no yega kico lo bai haci. 
Esaki di un of otro manera a sali 
den prensa, pero ta awor nan a 
cuminsa cu e discusion aki. 

Lo bisa hospital p.e. cu AZV tin 
10 florin y kico lo por haya pa 
esaki, ya cu e no tin 12 florin, 
esey kiermen cu mester discuti 
riba e dos florin aki cu falta, 
kico lo haci cune. E posibilidad- 
nan ta cu lo bai serca Gobierno 
pa aumenta e landsbijdrage, 
serca nos tur pa hisa e prima 
of ta bisa cu e 2 florin ey awor 
aki no ta necesario y ta parti’e 
pa futuro. 

Mirando declaracionnan di 
vocero di hospital cu entrante 
1 di januari proximo lo cuminsa 
corta servicionan, director di 
AZV a bolbe bisa cu esaki no lo 
ta e caso, cu hospital no ta bai 
corta servicionan, sino cu nan 
ta bisando kico nan lo por of bai 
haci si cierto situacion surgi. 
Continuando, el a bisa cu awor 
na 2007 tin e discusion di con 


lo paga hospital, esta si lo sigui 
riba tarifa of lo bai riba budget 
cu ta alcanza e cuido cu AZV 
mester cumpra di nan. 

Den e mesun cuadro Ru Croes 
ta bisa cu mester tin un hospital 
cu ta break even, pasobra ta un 
AZV y un hospital tin y no ta 
make sense pa un di nan lo tin 
reserva mientras cu e otro ta 
moribundo. 

Croes ta bisa cu na e momen- 
tonan aki tur cos ta den wega, 
pero cu sigur hospital lo mester 
cuminsa bezuinig. Y na mes mo- 
mento el a bisa cu relacion entre 
AZV y hospital ta bon, cu ya 
caba na 2003 el a bisa gerencia 
di hospital pa tene cuenta cu un 
momento lo yega cu e entrada 
di AZV no lo cubri nan gasto y 
cu mester cuminsa prepara pa 
loke lo bin, den sentido di cam- 
bia e structura di operacion, 
con ta maneha internamente 
hospital. 

“Awor cu ta un minuut pa 12, 
tur hende ta lantando awor y mi 


ta bisa ya... mi a geef aan caba 
na 2003. Tabatin casonan den 
corte cu hospital caminda nos 
semper tabata stress pa ‘hey, 
segun nos bo tin ruimte pa bo 
por traha mas eficiente’. Nan a 
cuminza pero un par di aña a 
pasa y awor nan tambe ta den 
e situacion cu ‘en berdad mi 
mester cuminza’”, Ru Croes a 
duna di conoce. 

Director di AZV a bisa cu no por 
pasa tur cos over pa e fondo 
di AZV, cu mester tuma nan 
mesun responsabilidad y e ora 
e discusion lo ta te con leu e 
propio responsabilidad ta bai y 
ainda no tin un bista concreto 
riba dje. 

Si hospital aplica e reduccion- 
nan cu ta wordo menciona, 
Croes no ta kere cu e ta acept- 
able pa e aseguradonan, in- 
cluyendo pa nan mes, pasobra 
personal di hospital tambe ta 
un asegurado di AZV, pesey e 
ta bisa cu no por bisa cu ta sera 
esaki y despues wak con cos ta 
bai, y esey no por. 


Mester wak con lo parti e inversionnan di cuido nobo den hospital 


DIRECTOR di AZV ta comenta 
cu na hospital nan tin dos tipo 
di cuido, uno cu ta wordo yama 
cuido nobo y e cuido regular. 
E cuido nobo ta inciativanan 
nobo y aki tin e crecemento 
mas grandi. E cuido regular 
ta ora un persona ta keda den 
hospital y e ta wordo opera of 


yuda cu algo y ta sali despues. 
Den cuadro di e cuido nobo, 
segun Ru Croes, AZV ta pre- 
mira cu lo bin cu iniciativanan 
nobo, specialismonan nobo y 
aki mester analiza con liher lo 
por paga esaki. 

“Si bo coi tur e trend, tur cos cu 
ta bin ariba nos cu bo mester 


prepara pe como specialismo- 
nan nobo, tecnologianan nobo, 
si bo kier haci tur cos den un 
aña e ta salibo un 20 miyon, 
pero no tin e 20 miyon aki”. E 
pregunta ta con lo parti esaki, 
sea den 2 , 3 of mas aña y esaki 
segun Croes ta e discusionnan 
cu ta andando. 

Choice of 6 different King Deal Meals all include a small fries & a small soft 
BBO included - Available in all Burger King’s 

Wela y nieta a muri den 
accidente fatal na Noord 


DIALUNA anochi pa 10.30, 
n’e t-kruising den Caya Fran- 
cisco Figaroa polis ta bai cu 
urgencia pa un accidente pisa 
cu a tuma lugar na altura di 
Shaba. Segun informacion- 
nan cu polis a haya n’e sitio, 
supuestamente un auto a bula 
sali dilanti di e auto, den cual 
e victimanan tabata sinta cu ta 
A-40491, cu tambe tabata bin 
cu velocidad halto. 

Dor di esaki, e chofer a kita 
p’e auto y a perde control. El 
a core ranca algun popchi di 
cement cu tin para banda di 
e lugar di parkeer pa despues 
keda pega den un pal’i kwihi. E 
impacto tabata asina duro, cu 
e victimanan a keda mal pega 
den e auto. A tuma e personal 
di Cuerpo di Bombero mas o 
menos 1 ora y 20 minut pa por 


a saca nan for di nan situacion 
precario. Cu ambulance nan 
a wordo hiba poli pa trata- 
mento. Nan situacion tabata 
basta critico. Dos di e victima 
no a sobrebibi e accidente y 
a fayece a consecuencia di e 
golpinan cu nan a haya. Pa 
00.15 minuut di anochi, dokter 
a constata morto di e nieta, 
Juritsa Maryanella Trimon, 
naci na Aruba dia 18 di october 
1982 (Nota di Red: el a caba di 
cumpli 25 aña) y kende tabata 
biba na Tanki Leendert 165. 

E otro victima dokter a consta- 
ta su morto pa 00.45. Ta trata 
di e wela Theresita Catharina 
Kelly casa cu Brete, naci na 
Aruba 4 di september 1931 (76 
aña) y kende tabata biba na 
Bushiri 412. N’e famianan di 
e fayecidonan, ta bai nos mas 
sincero condolencia. 

SER ta comenta riba ponemento di mashin 

di placa na Aeropuerto 


DEN e raport cu Sociaal 
Economische Raad a traha 
recientemente riba propio ini- 
ciativa, riba gamblemento na 
Aruba, ta papia di e intencion 
pa pone mashinnan di wega di 
placa na aeropuerto. Loke no 


ta nada nobo, pasobra esei ta 
un di e deseonan di Fundacion 
Lotto pa Deporte. 

Te hasta algun tempo atrás, e 
Director di Lotto pa Deporte 
kier a crea su propio com- 
pania p’e bin cu jackpotnan 


aki na Aeropuerto, pero ora 
cu su plan a keda descubri, 
Hunta di Supervision a hala su 
atencion, bisando cu esaki ta 
conflicto di interes y como tal 
a prepara e plan pa Fundacion 
Lotto pa Deporte. 


Apesar di tur e criticanan cu 
tin pa gamblemento na Aruba, 
na añanan 2004 p’awor a 
bini cu un concepto di lei pa 
mashinnan di wega, y cu nan 
lo wordo poni na aeropuerto. 


E concepto di lei aki a wordo 
presenta na Parlamento. 

E proposicion ta papia pa pone 
por lo menos 150 di e mashin- 
nan di wega di placa den e 
hallnan di aeropuerto. 

Den e proyecto di lei aki no ta 
papia cu e ta exclusivamente 
pa turista cu ta bandonando e 
isla, pero tambe p’e poblacion 
local. E unico diferente cu a 
haci den e concepto di lei aki 
ta entre personanan menor of 
mayor di 18 aña. 

Pa por complace cu tur hende, 
e ora den e proyecto di lei a 
menciona tambe pa pone 100 
mashin di wega (cu no ta gana 
placa) p’esnan menor di 18 
aña. Y como cu no tin premio 
di placa, no mester di permiso 
p’esaki. 

Pa proteccion di e bon nomber 
di Aruba, a propone pa laga 
Dienst Technische Inspectie 
(DTI) como e instancia pa 
controla si e mashinan tin e 
chens di pago di entre 87 pa 
90%. Esaki pa evita cu e isla 
ta haya e mal nomber cu nan 
kier ranca te hasta e ultimo 
placa cu e turista prome cu 
e bandona e isla. Y esaki por 
sosode si e chens pa gana n’e 
mashinnan ta tiki. 

Despues a haci un adaptacion 
den e concepto caminda ta 
papia “maximalmente 150 
mashin di wega di placa y 
maximalmente 100 mashin 
di wega den e sala di salida di 
Aeropuerto di “Playa”. 


Mainta 

Nos e-mail: 

noticia@awemainta.com 

Tel: 513-1400 
Fat 503-1444 



Super interes...riba bo Super Savings! 


RBTT Bank su Super Savings Account ta un cuenta di spar incomparabel. 
Probecha di un super interes te cu 4.75% riba bo fondonan. Mas halto 
e suma, mas halto e interes. Comproba pa bo mes. 


Habri bo RBTT Super Savings Account** awe mes y probecha bo tambe 
di e super interes y ademas ricibi 2,500 Fun Miles. 

Pa mas informacion bishita un di nos oficinanan of yama nos 
RBTT Service Line na 588.01.01. 


* Pa sumanan riba AWG 500,000 RBTT Bank ta ofreceTime Deposit atractivo. 
** Deposito minimo di AWG 15,000 pa habri e cuenta. 


Suma den AWG 

Interes anual 

15,000-50,000 
50,000 - 500,000* 

4.00% 

4.75% 


RBTT 


BANK 


BO CAMINDA PA FUTURO 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 





















6 I Local 


Diaranson 24 di Oktober 2007 I AWEMainta 


Noticia di AWEMainta confirma 

Ningun hende no sa ainda pakico Minister Briesen a 
para negociacion cu Royal Caribbean 


u BO por duna diferente in- 
terpretacion n’e carta cu Min- 
ister ing. Edison Briesen a 
manda pa APA N.V. pa para 
tur negociacion di inmediato 
cu Royal Caribbean”, asina 
Alfonso Boekhoudt, Director 
di APA N.V. a duna di conoce, 
confirmando e noticia di AWE- 
Mainta di ayera. 

E Director di APA N.V. no kier 
duna mucho comentario, sin 
tende e motibonan di e man- 
datario. 

Manera AWEMainta a informa 
ayera caba, e carta aki ta- 
bata uno cu a sorprende hopi 
hende, pasobra no a ser men- 


ciona motibo di tal decision, 
mientras cu e mandatario a 
manda e carta y subi avion y 
bai atende otro compromiso 
den exterior. Si ta notable, 
cu el a copia e carta tambe pa 
Conseho di Minister. 

E decision aki no ta implica so- 
lamente e negociacionnan cu 
Royal Caribbean, pero tambe e 
mudamento di haf. Aparente- 
mente tin otro proposicion 
riba mesa, cu Minister ing. 
Edison Briesen lo kier evalua, 
prome di sigui negocia cu 
Royal Caribbean. 

Alfonso Boekhoudt a confirma 


cu e negociacionnan tabata 
basta avansa caba cu Royal 
Caribbean, cu mientrastanto 
a adapta nan plannan original 
cu esun di Grupo Sasaki y den 
negociacion tabata tambe e 
consesion di e terenonan, pa 
cual mester bin cu e financia- 
mento di e proyecto aki. 

Di acuerdo cu nos informa- 
cionnan, Minister ing. Edison 
Briesen mester ta yegando 
Aruba y e ora ei lo por haya sa 
mas di su decision pa pone un 
paro n’e negociacionnan, of cu 
a duna otro interpretacion n’e 
contenido di su carta. 


Accidente den Dadelstraat 



AYERA dos auto a dal otro, debi na falta di dunamento di pref- 
erencia, cu manera a bira un custumber, ta causa di mayoria 
accidente ultimamente. Danki Dios no tabatin daño personal, 
cu excepcion di un rasca chiquito, yen di susto, pero si basta 
daño material. 


Investigacion a conduci cu candela den ex Hotel Central 

no ta causa pa molotov coctail 



INVESTIGACIONNAN cu 

Recherche hunto cu exper- 
tonan di Cuerpo di Bombero 
a bin ta hibando encuanto e 
candela cu a tuma lugar fin di 
siman den e shelter ex Hotel 
Central, no ta manera a ser 
bisa, cu for di caya a benta un 
molotov coctail, cu a causa e 
candela. 

E investigadornan a haya e fu- 


Chollernan den centro, ta haci cu 
turista no ta bin Playa mas 


DI acuerdo cu mr. Monica 
Kock, lider di MPA ayera den 
un conferencia di prensa, 
no ta awe, pero for di basta 
tempo caba MPA a bin ta bisa 
cu e shelter den centro di 
Oranjestad lo no funciona. 
For di un principio tur hende 
tabata sa cu e edificio aki ta 
den mal estado, pero Minis- 
ter drs. Booshi Wever no kier 
tende y a bisa cu e shelter tei 
pa keda. 

Awe por mira kico a pasa. 
Segun mr. Monica Kock, for di 
tempo di e caso di Saladin, a 
pidi Gobierno pa haci algo cu e 


becindario, y e unico promesa 
cu tabatin ta, cu polis lo cir- 
cula cu mucho mas frecuencia, 
pero nada mas. 

Awe por mira cu e prob- 
lema di choller den centro di 
Oranjestad a pone cu turistan- 
an a dicidi cu nan no ta bin 
Playa mas. Es mas, e imagen 
di chollernan den Playa, ta 
dunando Aruba un imagen cu 
Aruba no ta sigur mas. San Ni- 
colas tin mesun problema aki, 
y pesei ta ser mira como un pe- 
liger pa nos propio hendenan, 
segun mr. Monica Kock. 


Tur hende sigur ta sostene p’e 
bagamundonan aki haya lugar 
pa baña y por haya cuminda pa 
come, pero esei no ta tur. No 
tin un maneho pa yuda e adic- 
tonan aki den nan rehabilita- 
cion. Awor cu e shelter a kima, 
ta di spera cu Gobierno tuma 
accion prome cu e dianan di 
fiesta, pa no sigui perhudica e 
pueblo cumprador, cu ta basta 
perhudica caba. 

Riba e candela mes, MPA no 
por comenta, pero ta custum- 
ber di e chollernan aki di kima 
nan lugarnan unda nan ta 
habita, segun Monica Kock. 


ente di candela, y sigur no tin 
ningun señal di un molotov, 
pero cu mas bien e candela a 
ser sendi paden mes. 

E interogacionnan ta sigui y 
no ta exclui cu awe caba lo por 


bai over na detencion di esnan 
cu a haci nan mes culpabel p’e 
candela intencional aki. E of 
nan lo mester bai duna cuenta 
ta pakico nan a dicidi di sende 
e lugar aki na candela, lagan- 
do tur riba caya awe. 


Les di: CUIDO DIMATA 


•Diadomingo, 28 October 2007 > 11:00am-l :00pm 
Merill: BASICS DI ORQUIDIA » fls.45,- 
(inclui un dendrobium) 

•Diadomingo, 4 November 2007 >11:00am-l :00pm 
Roy: CUIDO DI VAREN (lisinbein) » fls.20,- 
(inclui un Boston Fem) 

•Diadomingo, 11 November 2007 > ll:00-l:00pm 
Merrill: LES 2 ORQUIDIA» fls.45,- 
(inclui un cattleya) 

•Diasabra, 17 November 2007 > 7:00pm-8.30pm 
Roy: CUIDO DI MATA DI PASCO » fls.25,- 
(inclui in poinsettia) 

•Diadomingo, 18 NOvember 2007 > ll:00am-l:00pm 
Merrill: LES 3 ORQUIDIA» fls.45,- 
(inclui un Phaleanopsis) 

Abo mes por escohe cual bo kier bai!!! 


E lesnan ta ser duna den e Aula na Fantastic Gardens na Bushiri! 
Pasa Inscribi serca nos pa bo no keda afo... 


Pa mas informashon no duda pa contact nos 


Roxanne Croes 
Ass.Marketing 

Tel: 583-2650 ext 238 



Faxitastic 

Gardens 


e-mail: roxanne@fantasticgardensaruba.com of 
F antastic.Gardens.Aruba. @ gmail.com 


Note : If you do not want to receive these informative mails, please 
reply with “not interested”, thank you! 

Regla di Aduana pa tur pasahero cu yega Aruba cu mercancia 

Relaciona cu pagamento di derecho di importacion y derecho di consumo 


SERVICIO di Aduana ta par- 
ticipa na tur pasahero cu ta 
yega Aruba cu mercancia pa 
tene cuenta cu e regla relacio- 
na cu pagamento di derecho 
di importacion y derecho di 
consumo (invoerrechten en 
accijnzen). 


E dianan druk di fin di aña a 
cuminsa y cada bes por ripara 
cu tin hopi persona ta bai den 
exterior pa haci nan compra di 
fin di aña y ta trece mercancia 
Aruba sea pa uso personal of 
pa negoshi. Pesei Servicio di 
Aduana ta participa na tur 
persona cu ta biaha pa exte- 


rior pa haci compra, pa nan 
tene cuenta cu Aduana tin un 
regla na momento di importa 
e mercancia. 

Ora un pasahero yega Aruba y 
ta trece cu ne mercancia nobo 
pa uso personal y e balor legal 
stipula ta surpasa e suma di 


Afl. 400,00, e pasahero me- 
ster haci declaracion verbal 
di e mercancia y paga derecho 
di importacion na e seccion di 
Aduana na aeropuerto. 

Pa tur pasahero cu ta trece 
mercancia pa negoshi of ta 
trece e asinayama “encomien- 
das” mester haci un declara- 


cion por escrito di e mercancia 
y entrega esaki na e seccion di 
carga na Aeropuerto. 

Pa mas informacion riba e 
mercancia cu ta permisibel y 
e tarifa cu e cliente/pasahero 
eventualmente mester paga, 
por tuma contacto cu Servicio 
di Aduana, seccion di aero- 
puerto na telefon 582-2963. 
Tambe ta posibel pa manda un 
fax na number 588-2850 of e- 
mail na douane@siad.aw 


Anochi di 
alabansa 

MINISTERIO di Alabansa 
y Adorashon, MAA, ta invita 
pueblo di Aruba en general 
pa un anochi di alabansa na 
edificio di Mareve na Dakota, 
dilanti di Botica Dakota dia 28 
di october 2007. 

E anochi aki ta cuminsa cu mu- 
sica di alabansa di Ministerio 
di Alabansa y Adoracion. E 
anochi aki yama CANA RIBA 
AWA. E anochi ta cuminsa pa 
7:00 pm y entrada ta gratis. 
Palabra di Dios ta bisa: Tanten 
cu nos fiha nos bista riba dje 
nos lo cana riba awa. 

Pa mas informacion por yama 
nos na: 592 5129 - 594 1788 
-567 7614-594 9496 



STATEN VAN 
ARUBA 

OPENBARE 
VERGADERING OP 
WOENSDAG 24 OKTOBER 
2007 OM 12.30 UUR V.M. IN 
DE VERGADERZAAL VAN 
DE STATEN VAN ARUBA 

TE BEHANDELEN ONDER- 
WERPEN 

1. Ingekomen stukken 

2. Adviezen van 
Commiessies 


De Griffier, 

mr. J.A. Bastien-Sherman 



RENAISSANCE 

MARKETPLACE 


Haci compras, 
come, relaja y 
diverti! 


Bana Island, Beauty and the Beast, Body Rage, 
Cafe the Plaza, Captain Cook's Minimarket, 
Champagne, Creatique, Discovery Travel, 
Dunkin Donuts, Grand Cafe Tropical, G & O 
Italian Fashion, Haagen Dazs, Hairstudio Figaro, 
He Men's Fashion, Hung Paradise, Javaruba, 
Jewels in Paradise, La Estancia, Magic Island, 
Maraca's, Mopa Mopa, Rage Silver, Rage Oro, 
Renaissance Marina, Sbarro, Scandals, 
Seashellls, Shabby Shic, State of the Art, 
Subway, Sugarbird Too, Sun Specs, SurfShop, 
Sushi-Ya, Taco Bell, The Dutch Pancakehouse, 
The Villa, The Waterfront 


Habri For di 10’or di mainta te cu anochi laat. 
*Diferente tiendanan tin diferente orario 


www.shoparubarenaissance.com 


mm 

Diadomingo awor ta e ultimo competencia di Avionnan Remote Control 



AÑA 2007 ta bai cera cu e 
ultimo competencia di avion- 
nan remote control organisa 
pa Aruba Radio Control Club. 
Manera tur diadomingo riba 
nan pista na Cascabel Airfield 
e avionnan remote control ta 
preparando pa un dia di com- 
petencia di Fun-Fly combina cu 
algun show di e avionnan aki. 

E competencia pa e dia aki lo 
bay ta Spot-Landing na unda 
cu cada piloto mester demostra 
con bon nan por haci un ateriza- 
he riba e marcanan indica riba e 
pista.Esaki sigur lo bira un reto 
grandi pa hopi di e pilotonan 
nobato.Nos por a compronde cu 
awor cu diferente piloto nobato 
pa prome biaha lo bai conoce 
un competencia di fun-fly, esaki 
sigur lo bira hopi interesante pa 


e pilotonan aki. 

Sigur riba e dia aki si tur cos 
ta bon, lo tin oportunidad pa 
mira un show di e jet cu tambe 
ultimo tempo ta practicando tur 
diadomingo. 

Tambe lo bay tin diferente otro 
tipo di avion caminda cu grandi 
y chiquito por bay disfruta y 
goza di esakinan. 

Publico ta keda cordialmente 
invita pa bin presencia e avion- 
nan aki diadomingo awor riba 
nan pista na Cascabel Airfield 
cu ta net patras di Aruba Glof 
Club na San Nicolaas. 

E programa mes lo bay cuminsa 
pa 12’or di merdia despues cu e 
avionnan bini for di un distancia 
largo anto baha riba na pista 
pa asina cuminsa cu e compe- 
tencianan. 


Otro candela, causa pa 

stima, Jacqueline G. Lopez, ca ta camptiendo 
biday satad! Pabiea ta bia especiatmeate dipi 

' casa 
'o i^uahja mas di 
'ipartk^jsa casa 


Oscary sa paiaaa Nacjway Napsa. Tambe e ta > apa 

-V. 

XfelicitacioH diparti di su colecjanan di Aruba Bauk ij 
uot least di demas famia... 


'ast but 


* 

* 

choller den ex-edificio di Eilandsraad 


AYERA mainta, bomberonan 
ta ser avisa cu den e edificio 
conoci como ex Eilandsraad of 
tambe ex Voogdijraad, tin un 
candela. A resulta cu na di dos 
piso tabatin un candela, sendi 
pa chollernan cu a apodera di 
e edificio aki for di basta tempo 
caba.Esaki ta bira di dos can- 
dela, no mesun grandi cu esun 
di ex Hotel Central, pero sigur 
a causa daño. E unico unidad di 
bombero cu a bai, a sa di paga e 
candela, pa evita lo peor. 





Spinozastraat #9, 
Oranjestad, Aruba 
Tel: 5820412 
Fax: 5832055 

Certificacion di ZUMBA na Santosa Health Club 

tabata un exito rotundo 


UN grupo di 29 hende muhe 
y hende homber a registra pa 
e programa intensivo di certi- 
ficacion di dos dia na Santosa 
Health Club. Nan a studia te- 
oria di 8’or di mainta pa 6’or 
di atardi, y a siña e movecion- 
nan di ZUMBA, hunto cu e 
dos instructornan certifica di 
ZUMBA riba nos isla. 

Aruba awo ta bendiciona cu 
mas instructornan di ZUM- 
BA cu cualkier otro isla den 
Caribe. 



Laura Caria, e Entrenador Ma- 
estra di Zumba procedente di 
Venezuela, a rekeri e atencion 
completo di su studiantenan 
pa dos dia largo, practicando 
e movecionnan di Zumba y 
haciendo e participantenan 
mas conciente di e manera cu 
nan ta uza nan curpa. Laura 
a encurasha un expresion fi- 
sico liber, sin wanta nan mes 
atras. 

E instructora di Zumba Sharon 
Puy tabata e prome pa trece 
Zumba pa Aruba. El a wordo 
introduci na Laura Caria ora 
el a sigui un certificacion di 
‘refreshment’ cune na Cara- 
cas, Venezuela. 

Dedica pa promove Zumba 
aki na Aruba, Sharon a tuma 
contacto cu Santosa Health 
Club pa wak si e por organiza 
un certificacion na Aruba cu 
Laura Caria. 


Esaki tabata e di dos certifi- 
cacion cu Santosa a organiza 
denter di su tres lunanan di 
existencia. Certificacion di 
Spinning a bin prome, sigui pa 
Zumba. Instructornan di otro 
gymnan local tambe a registra 
y disfruta di e oportunidad 
fresco pa sinjamento. No tur 
participante a haci e curso pa 
bira instructornan. Mayoria di 
e participantenan kier a djis 
mehora nan habilidadnan cu 
loke nan ta gusta, Zumba. 

Zumba ta hopi leuk pa haci. 
Ademas di ta un manera per- 
fecto pa kima hopi vet y haci 
bo mente mas cla dor di e 
bailamento y actividad aero- 
bico. 

Tur 29 participante a completa 
e certificacion exitosamente y 
a ricibi un miembrecia gratis 
di un luna largo na Santosa 
Health Club. 



T-ON-T na 
TeleAruba 



SINTONIZA awe nochi Te- 
leAruba canal 13 pa otro edi- 
cion di Tabitha on Television. 
Manera semper lo presenta un 
programa varia cu informa- 
cion y promocion pa grandi y 
chiquito. 

T-ON-T ta programa pa cumin- 
sa 6:55 pm, cu topico di golf, 
Halloween Costume Party, 
special pa luna di october di 
Sutterhome, Caminata Roos, 
y tambe lo trata e tema di Can- 
cer na Pecho cu un entrevista 
cu representante di Fundacion 
Mary Joan. 

Un invitacion special pa grandi 
y chiquito pa sintoniza Te- 
leAruba pa 6:55 pm pa otro 
edicion di T-ON-T. 

Marlon Werleman na Mike Eman 

Bo mester ta sincero cu 
comunidad y no lanta 
speranza falso 

MARLON Werleman, Parlamentario di MEP a reacciona riba 
declaracionnan di lider di partido AVP, Mike Eman, kende a bisa 
cu AVP den Gobierno lo duna dobbel compensacion na pueblo, 
a bisa cu sr. Eman y AVP mester ta sincero cu pueblo y no crea of 
lanta speranza falso den comunidad. 

Pa Werleman, ora Mike Eman bisa cu Gobierno a ranca 120 
miyon for di comunidad, e mester bisa e storia completo, esta 
cu den esaki Gobierno ta debolbe 69 miyon na comunidad pa 
medio di reduccion di belastingnan y otro reduccion di tarifanan 
di invoerrechten. 

Si Eman en berdad elimina BBO y ta laga cu e reduccionnan di 
belasting cu Gobierno a dunanan, e ora mester bisa tambe cu lo 


Personal di AZV a subi cu 35 persona desde 2003 

Nan ta aplica loke e mensahe cu nan ta manda pafor: traha eficiente 


RU Croes, director di AZV 
a comenta cu desde 2003 e 
cantidad di empleadonan di 
e organo aki a crece, especial- 
mente debi cu na 2004 a bin 
un cantidad di cambionan den 
ley di AZV cu a pone presion- 
nan den e organo aki pa por 
meet loke ley ta bisa di nan. 
Un punto importante cu Croes 
ta menciona ta cu den e ley 
a bin cu e demanda cu tur e 
gastonan mester ta rechtmatig, 
esta cu cada florin cu wordo 
saca, mester tin un base legal. 


Esaki ta rekeri hopi trabao di 
control. 

Tambe el a bisa cu introduc- 
iendo un sistema di control 
pafor, pa por monitor y con- 
trola e gastonan den hospital, 
specialistanan, dokternan di 
cas, boticanan, laboratorio, 
fisioterapista, etc. no por haci’e 
sin sistemanan automatiza, y 
eynan tambe a inverti basta. 
Desde 2003 a aumenta e per- 
sonal di AZV cu alrededor di 
35 hende. 

Mirando cu AZV ta pidiendo pa 


bezuinig pafor, nan mes tambe 
a sinta e aña aki y analiza kico 
nan tarea ta, si nan mester crece 
of no? Nan mes a haci investiga- 
cionnan propio pa por establece 
cuanto hende lo mester traha 
aki mirando e tareanan cu tin. 
Esey ta un muestra cu AZV mes 
ta tene nan propio budget hopi 
strak. 

Finalizando, Ru Croes a duna 
di conoce cu e mesun mensahe 
cu AZV tin pafor, esta pa traha 
eficiente, nan mes ta aplike 
paden. 


tin e ora un buraco di 150 mi- 
yon den presupuesto, manera 
ta presupuesta pa 2008, Werle- 
man a duna di conoce. 


Taebo y 
Aerobics 
na Playa 
Pabao 


INSTRUCTOR sr. Benny 
Richardson ta infoma cu le- 
snan di taebo y aerobics a 
wordo renauda na Centro di 
Bario Playa Pabao. Tur dia- 
mars, diarason y diahuebs di 
6.30 pm pa 7.30 pm sr. Rich- 
ardson ta cla pa prepara tanto 
miembro como no miembro 
pa nan deporte preferi. 

Pues si bo kier move, cana, 
core of cualkier otro deporte, 
coach Benny ta cla pa yuda- 
bo. 

Sr. Richardson ta specialisa 
pa yuda tur edad pero muy 
en especial esnan di edad un 
tiki halto. Nos lema ta: “Nos 
no ta priminti, nos ta cumpli 
cu bo deseo”. 

Un invitacion pa un y tur pa 
bin haci movecion y forma 
parti di e grupo di coach Ben- 
ny cu ta haciendo ehercicio na 
Centro di Bario Playa Pabao. 
Y corda tene 8 di november 
liber pa bo bin “warm-up” na 
nos estraveganza. 



LAND ARUBA 

De regering van Aruba roept sollicitanten op voor de volgende functies bij de 

ALGEMENE REKENKAMER ARUBA 

De Algemene Rekenkamer Aruba is het onafhankelijke controle-orgaan van Aruba Zij onderzoekt of het geld van 
de overherd rechtmatig en doelmatig wordt ontvangen en uitgegeven. Over de door haar urtgevoerde onderzoeken 
rapporteert de Rekenkamer aan de Staten en de verantwoordelijke ministers. 

Ter versterking van haar functie is de Rekenkamer op zoek naar: 

A. Pro]ectletder (m/v) 

B. Onderzoeksleider (m/v) 

C. Bele idsmedewerke r (m/v) 

Aan het hoofd van de Rekenkamer staat het College bestaande uit 3 leden en 1 plaatsvervangend lid. Dit College 
wordt bijgestaan door een secretaris, die belast is met de dagelijkse Leiding van de Rekenkamer De 
werkzaamheden van de Rekenkamer zijn verdeeld over onderzoeksteams, bestaande uit 1 onderzoeksleider en 1 
á 2 onderzoekers. De onderzoeksteams worden aangestuurd door projectleiders. 

Functie-inhoud: 

A. De projectleider stuurt onderzoeksteam(s) aan en is verantwoordefijk voor de totstandkoming van 
onderzoeksvoorstellen, uitvoering van onderzoeken en opstelljng van de con cep trapportage omtrent 
uitgevoerde onderzoeken, bewaking van de voortgang en kwaliteit van de onderzoekswerkzaamheden van 
het onderzoeksteam. 

B. De onderzoeksleider voert zelfstandig onderzoeken uit P rapporteert hieromtrent aan de projectleider en 
begeleidt onderzoekers tijdens onderzoeken. 

C. De beleidsmedewerker wordt belast met ondersteunende werkzaamheden in het kader van het beheersen 
van het primaire prooes (het doen van onderzoeken). Deze ondersteunende werkzaamheden liggen op het 
gebied van de begroting en begrotingsuitvoering, planning en voortgangscontrole van de werkzaamheden van 
de Rekenkamer, personeels- en materieelbeheer. 

Functie-eisen: 

A. Projectleider (1 vacature) 

* Academicus^ bij voorkeur afgestudeerde registeraccountant of'certified public accountant'; 

* Minimaal 7 jaar ervaring op het niveau van projectleider/onderzoeksJejder; 

* Leidinggevende capaciteiten. 

B. Onderzoeksleider (1 vacature) 

* Opleiding Hoger Economisch Administratief OnderwTjs (HEAO) bij voorkeur In de studierichting 
accountancy/Staatspraktijkdiploma Boekhouden I en ll/Accountancy tot en met Administratieve 
Drganisatie (AO)/academisdhe opleiding in de bedrijfseconomische of juridische nchting; 

* Minimaal 6 jaar ervaring op het niveau van onderzoeker; 

* Leidinggevende capaciteiten. 

C Beleidsmedewerker <1 vacature) 

* Voltooide academische opleiding in de bedrijfseconomische, en/of juridische richting; 

* Bij voorkeur 5 jaar ervaring op het niveau van beleidsmedewerker; 

* Leidinggevende capaciteiten 

Voor afle onderzoekersfuncties geldt dat de kandidaat dient te beschlkken over een objectief kritische instelling, 
cijfermatig inzicht en goede communicatieve vaardigheden. 

Geboden wordti 

Fen salarigring afhankelijk van opleiding en ervaring volgens de geldende bezoldigingsregeling ambtenaren; 
Arbeidsvoorwaarden oonform Landsverordening Materieel AmbtenarenrechL 

Informatie en sollicitatie: 

Een psychologisch onderzoek kan deel uitmaken van de selectieprocedure. Uw schriftelijk sollicitatie, vergezeld 
van een recente pasfoto binnen 14 dagen te richten aan de secretaris van de Algemene Rekenkamer Aruba r L.G. 
Smith Boulevard 26. Oranjestad, Aruba. 

AZV cu discusionnan riba unda y con lo atende cuido 

medico den proximo 4 añanan 


AYERA tardi AZV a yama un 
conferencia di prensa urgente 
caminda su Director, drs. Ru 
Croes a hiba palabra. 

E1 a bisa cu e stakeholders di 
e fondo mester tuma un deci- 
sion di unda ta bai y pesei e ta 
bisa cu ta hopi prematuro pa 
bai bisa cu cuido no lo wordo 


duna mas na hospital. 

Segun drs. Ru Croes, loke hos- 
pital a bisa AZV ta cu si esaki 
t’e budget, esaki ta loke nan 
por haci y esaki ta loke nan 
no por haci. Tambe el a bisa cu 
esaki apenas t’e prome fase di 
haya informacion pa por sigui 


yega na un conclusion. 

Ru Croes a comenta cu lo 
mester discuti e suma cu tin di- 
sponibel p’e proximo 4 añanan 
y parti esaki pa cada aña. 

Si conta cu e suma ta subi cu 
un average di 5% pa aña, es 
decir e lo ta entre 5 pa 7% de- 
pendiendo di kico lo kier. 


Director di AZV ta considera 
cu no por sigui crece cu e mi- 
yonnan tur aña y cu na cierto 
momento mester bisa te aki. E 
sa cu cierto cos ta hopi impor- 
tante, cu tur hende kier esaki 
of esei, pero si ta un florin 
so, ta un biaha so por duna 


esaki. Pesei drs.Ru Croes ta 
considera cu mester para keto 
un rato, evalua kico por y kico 
no por. 

Mas aleu el a bisa cu e peso 
no ta hospital solamente, cu 
placa nunca ta yega pa cuido 
medico, pasobra tin 100 mil 
hende y cada un di nan kier 
algo mas of algo diferente. 

E problematica ta mas grandi, 
e ta afectando hospital n’e mo- 
mentonan aki, pero tambe tin 
e gastonan di remedi. 

E gastonan di hospital ta 40% 
di e total di placa cu AZV tin 
y drs. Ru Croes ta puntra si 
e 40% aki mester bira 45%, 
50% of 60%? Aki el a bisa cu 
si e budget pa hospital mester 
subi, e otro cuidonan mester 
baha, pasobra no tin e fondo- 
nan disponibel pa paga pa nan 
tambe. Pesei ta cuminsando cu 
e discusion riba con lo crece of 
unda e placa lo mester bai den 
e proximo 4 añanan. 

Encuesta di AZV no 
ta refleha cu nan 
ta kere cu cuido 
medico a bai atras 

MIRANDO e comentarionan 
cu tin den comunidad cu cuido 
medico a bai atras, director di 
AZV, Ru Croes ta bisa cu e no 
sa di esaki, pero loke si e sa 
ta cu AZV a haci un encuesta 
entre 700 persona durante 
otorgamento di e zorgpas y for 
di esaki ta bin puntonan critico 
dilanti, pero no ta refleha cu 
cuido medico a bai atras. 

E ta agrega cu tin un grupo 
grandi cu claramente a bisa 
cu nan ta contento cu AZV, cu 
nan a bai dilanti. Pero tin un 
otro grupo cu no, cu nan no ta 
contento cu AZV. 

Director di AZV a keda di manda 
e encuesta realiza na e 700 per- 
sonanan aki pa asina por mira 
kico e opinion di e grupo aki ta 
ribaAZV. 




WESTERN 

UNION 

Pa mas informacion yama 

(D 588-1265 

Clarisca Velasquez di AVP 

Booshi ta cometiendo un acto castigabel dor di pone salubridad publico den peliger! 


MANERA expresa door di Th 
Lopez den su buki “ Consti- 
tucion di Aruba”, Libertad y 
tolerancia di un pueblo no por 
tin un contenido esencial, si 
den e caso aki e situacion di por 
ehempel salubridad publico ta 
di tal forma cu e ta stroba eher- 
cemento di e derecho aki. 

Segun articulo V23 gobierno 
mester percura pa tin un bon 
cuido pa cu salud publico. Pero 
debi na Booshi su mal maneho 
pa cu AZV cu ta carese total- 
mente di vision y innovacion, 
den cual solamente medidanan 
pisa manera cortamento den e 
cantidad y calidad di cuido di 
nos hendenan y en especial di 
nos ancianonan a tuma lugar 
y tambe a hisa prima substan- 
cialmente sin un estudio riba 
consequencianan financiero 
di esaki, Booshi ta actuando 
contra e articulo aki di nos 
constitucion. 

Esaki tin como tristo resultado 
cu awe vooral nos ancianonan 
ta sufriendo y no solamente ta 
paga mas na prima di AZV pero 
ta haya menos servicio y cali- 
dad na un prijs hopi mas halto! 
Consequencia di esaki ta entre 
otro cu pueblo no por hanja 
e remedi cu e mester pa cu su 
salud paso AZV no ta paga, AZV 
ta cubri solamente remedinan 
barata cu no ta yuda un hende 
enfermo en especial esnan mas 
vulnerabel, no por haya cuido 
na hosptal manera debe ser, no 
ta ser atendi manera debe ser 
na eerste hulp ora bo ta malo, 
no ta haya beurt na bo dokter 
di cas manera debe ser, ambu- 
lance ta nenga di hiba patienan 
malo eerste hulp etc etc etc. 
Concecuencia di maneho aki 
ta cu salud di nos pueblo a bay 
atras! kiermen cu e poblacion 
aki ta generalmente mas malo 
awe cu den pasado. Esaki nos 
gobernantenan no por siqui 
sconde mas! Esaki a bira un 
echo awe na anja 2007 sigur. 
Awo cu hospital a bin cu me- 
didanan drastico pa reduci 
su gastonan (Booshi ta nenga 
duna AZV mas placa pa nan por 
paga hospital!) door di corta 


den servicionan di cuido cu ta 
esencial pa salvaguardia e salud 
di nos pueblo, manera; reduci 
e capacidad di cuido intensivo, 
reduci e cantidad di cama den 
secion di cuido di malesa di 
curason, lo reduci e sala di op- 
eracion drasticamente, y tambe 
nan lo corta den cuido esencial 
pa personan cu probleman 
mental (PAAZ). 

E situacion di salud di nos po- 
blacion cu ya tawata malo caba 
awo si ta bay bira pio! AZV no 
tin placa pa paga hospital paso 
Booschi no kier pone placa riba 
presupuesto pa esaki! 
Consecuentemente esaki kier- 
men cu e tan presigioso partido 
MEP y Booshi ta atentando con- 
tra nos derecho fundamental 
di libertad y tolerancia. Paso 
un pueblo cu no ta saludabel ta 
un pueblo cu no ta eherciendo 
su derecho fundamental di lib- 
ertad. Un pueblo cu su salud ta 
corriendo peliger tin e derecho 
fundamental pa no ta tolerante 
pa cu gobernantenan cu ta cau- 
sante principal di a pone nan 
salud na peliger! 

Pa medio di e articulo aki ami 
Clarisca Velasquez no sola- 
mente como candidato riba 
lista di AVP pero tambe como 
ciudadano di e Aruba cu mi 
ta stima asina hopi ta exigi pa 
Booshi baha como minister di 
Salubridad paso gobernant- 
enan mediocre y sin escrupulo 
no medece confiansa di nos 
pueblo! 

Por ehemplo ya caba Booshi 
a trapa ariba nos constitucion 
poniendo e trahadornan di 
centro di addicion den playa na 
peliger mientras e servicio na 
adictonan mes ta mediocre y no 
ta ensera rehabilitacion at all, 
poniendo nan salud tambe na 
peliger. Peseytambepaehecho 
aki so e minister aki mester a 
baha masha dia caba! 

Segun nos constitucion gobi- 
erno no solamente tin e obli- 
gacion legal pero tambe moral 
pa duna un bon cuido medico 
na comunidad pa asina segura 
alomenos un nivel di salud cu 
nos digno pueblo merece y tin 
derecho ariba dje. 


Den e cuadro aki ami Clarisca 
Velasquez ta considera como 
mi responsabilidad civico y 
moral pa exigi di gobierno 
pa alomenos aloca placanan 
necesario den presupuesto pa 
asina cumpli cu articulo V 23 
di nos constitucion esta un bon 
salubridad publico. 


Desde 2002 pa 2008 gobierno 
di MEP a hanja y tin projecta 
pa hanja 1800 miyon, esta 1.8 
biyon mas na entrada cu du- 
rante e periodo di gobiernacion 
di AVP. Asina mes tur anja nan 
deliberadamente no ta pone su- 
ficiente placa di contribucion di 
gobierno pa AZV, boycotiando 


asina salud di nos comunidad. 
Cuanto hende caba no a bira 
mas malo y of no por a haya 
e cuido necesario pa via di e 
maneho mediocre anti social 
aki. Pesey e mensahe aki na 
Booshi, drecha e situacion aki 
of baha como minister y laga un 
cu si por hasie. 



LAND ARUBA 

De Algemene Rekenkamer Aruba roept belangstellerden op voorde vacante functie van lid van het College van 
haar organisatie. 

De Algemene Rekenkamer Aruba is het onafhankelijke controle-orgaan van Aruba. Zij onderzoekt of het geld 
van de overheid rechtmatig en doelmatig wordt ontvangen en uitgegeven, Over de door haar uitgevoerde 
onderzoeken rapporteert de Rekenkamer aan de Staten en de verantwoordelijke ministers. 

De Rekenkamer heeft per 1 januari 2008 een vacature voor een lid. Zij moet ter vervulling van deze 
vacature een voordracht van 3 kandldaten doen aan de Staten. Zfj roept daarom belangstellenden op om 
te solliciteren. Op voordracht van de Staten benoemt de regering het lid. De belangstellenden die in 
aanmerkfng wlfien komen voor deze voordracht worden verzocht deze wens schrfftelfjk kenbaar te 
maken. 

Aan het hoofd van de Rekenkamer staat het College, bestaande uit drie leden en één plaatsvervangend lid. Het 
lidmaatschap van het Coilege vormt geen volledige dagtaak. Dit College wordt bijgestaan door eer secretaris, 
die belast is met de dagelijkse leiding van de Rekenkamer. De werkzaamheden van de Rekenkamer zijn 
verdeeld over onderzoeksteams, bestaande uit 1 projectleider r 1 onderzoeksleider en 1 á 2 onderzoekers. De 
projectleiders sturen de onderzoeksteams aan. 

Functie-inhoud; 

A. Met de overige Collegeleden beslissingen nemen over zaken, die de onderzoekstaak en de (interne) 
organisatie van de Rekenkamer aangaan; 

B. Alle relevante vergaderingen van het College bijwonen. 

Functie-eisen Collegelid: 

* Opieiding: Academisch denkniveau, bij voorkeur een juridische en/of financieel (bedrijfs-) 
economische achtergrond bezittend^ taalvaardigheid in verband met het beoordelen van rapporten en 
andere schriftelijke vastleggingen; 

• Ervarirg: overzicht van en inzicht in het bestuurs- en overheidsapparaat, zijn/haar sporen hebben 
verdiend op zijn/haar vakgebied, belangrijke maatschappeiijke posities hebben bekleed. 

Spedfieke eisem 

Opleiding en ervaring zoats hiervoor omschreven; 

Krttische geesteshouding; 

Objedieve insteiling, het algemeen belang van het land Aruba voor ogen houdend; 

Standvastig; 

Integer; 

Slagvaardig; 

Communicatieve vaardigheden; 

Sociaie vaardigheden; 

Dynamische persoonlijkheid; 

Stressbestendig; 

Geen met het ambt van Itd van het College onverenigbare fundie bekledend; 

Geen functies bekledend die belangenverstrengeling inhouden, zoals bedoeld in artikel 4 van de 
Landsverordening Algemene Rekenkamer; 

Bij voorkeur leeftijd tussen 50-65 jaar. 

Geboden wordti 

Een bij landsbesluit, houdende algemene maatregelen vastgestelde remuneratie, van Afl. 2000,- per maand. 
Informatie en aanmelding: 

Uw schriftelijke aanmelding dient u binnen 14 dagen te richten aan de voorzitter van de Algemene Rekenkamer 
Anuba, L,G. Smith Boulevard 26, Oranjestad, Aruba, Eventuele nadere inlichtingen kunt u inwinren bij de 
secretaris (telefoon 582-5448). 

Union Europeo ta presenta su “Tarheta Blou” 


pa atrae imigrante califica 

CU e meta pa enfrenta enveheci- 
mento demografico y presenta su 
mes como alternativa atractivo pa 
Merca y Canada, Union Europeo 
ayera a presenta su proyecto di 
“Tarheta Blou”, inspira pa e “Green 
Card” mericano, cu ta busca pa 
facilita yegada di imigrantenan 
altamente califica di tercer pais- 
nan. Mientras e porcentahe di e 
trahadornan aki na Union Europeo 
ta unicamente 1,72%, na Australia 
e ta yega 9,9%, na Canadá e ta 
7,3%, na Merca e ta 3,2% y na Suiza 
5,3%, segun un estudio difundi pa 
Comision Europeo, ora a divulga e 
proposicion. 

“Europa ta un continente di imi- 
gracion, di esey no tin duda. Nos 
ta atractivo pa hopi. Pero nos no 


ta suficientemente bon pa atrae 
personanan altamente calificada”, 
segun e president di Comision Eu- 
ropeo, José Manuel Durao Barroso, 
a laga sa den Europarlamento na 
Strasburgo. 

“Cu e Traheta Blou” di Union Eu- 
ropeo nos ta manda un señal cla: 
personanan altamente calificada di 
henter mundo ta bonbini na Union 
Europeo”, Durao Barroso a agrega 
ora e’la presenta e iniciativa, cu ta 
requeri aprobacion unanime di e 27 
miembronan di e bloque. 

Di acuerdo cu e proyecto “Tarheta 
Blou”, e imigrante lo tin derecho 
riba un permiso di residencia y di 
trabao di dos aña renovabel, otorga 
bao identico condicion na cada un 
di e 27 estadonan miembro di e 


bloque. 

Despues di e periodo inicial aki, e 
imigrante lo por bai traha bao di e 
mesun condicionnan, na otro pais 
di UE, segun e proposicion. 
Sinembargo, e condicionnan cu ta 
worde exigi di e potencial imigran- 
te ta sigui ta stricto: un diploma 
reconoci, por lo menos tres aña di 
experiencia profesional y un oferta 
di empleo procedente di un compa- 
nia basa na UE. 

Pa evita un ‘dumping’ social, ma- 
nera ta temor di e sinidicatonan, e 
Comision ta propone cu e entrada 
di e imigrantenan aki ta tres biaha 
mas halto cu e salario minimo di e 
pais den cual nan lo bai traha. 
Ademas, ta garantisa “preferencia 
comunitario”, segun cual un traha- 




Haci bo compras na cualkier un di nos tiendanan of restaurantnan na 
Renaissance Mall of Renaissance Marketplace, induyendo “L.G. 

Smith Steak & Chop House” y “Aquarius” restaurant, y bo por gana 
cada 2 siman, un week-end stay na Renaissance Aruba Resort. 

Cu cada compra di Afl. 25,- bo lo ricibi un 
coupon pa participa den nos “shop & Win 
Summer Campaign”. 


RENAISSANCE. 

MALL & MARKETPLACE 


Yena e coupon aki y deposite den e tombola na 
Renaissance Mall of Renaissance Marketplace. 
Campaña lo start dia 2 di juli y lo continua te cu 
31 di oktober 2007. Ganadornan lo wordo 
notifica via telefoon 

dor di UE mester tin prioridad den 
caso di un vacante laboral den un 
pais miembro di e bloque, e comi- 
sario europeo di Husticia, Franco 
Frattini, a splica. 

Segun un estudio di impacto realisa 
pa Brussel, e estadonan miembro 
ya tin legislacion pa imigrantenan 
altamente califica, pero den mayo- 
ria di e casonan esakinan ta limita 
na situacionnan specifico (investi- 
gador, artista, transferencia dentro 
di un empresa, etc). 

Ademas, e diversidad di condi- 
cionnan di admision “ta limita su 
mobilidad dentro di UE”, e estudio 


a agrega. 

Di tur manera, e proyecto di “Ta- 
rheta Blou” ya a provoca contro- 
versia, ya cu e maneho migratorio 
ta worde considera un prerogativo 
di e gobiernonan nacional y hopi 
pais, manera Austria of Alemania, 
ta particularmente adverso pa 
duna Brussel algo di bisa den e 
cuestion aki. 

“Nos no mester di e ‘Tarheta blou’. 
Mi no ta desea pa nos maneho di 
mercado laboral worde miná pa 
reglamentonan europeo”, tabata 
declaracion di e canciyer autriaco 
Alfred Gusenbauer. 


Uniyer/ily ol flrubo 


In haar Strategisch Plan 2004-2014 heeft de Universiteit van Aruba (UA) zich ten doel gesteld om op 
gerichte wijze een bijdrage te geven aan de vorming van eigen lokaal jong academisch kader en de 
bevordering van promotieonderzoek door lokaal academisch kader. Mede om deze reden is bij de Fi- 
nancieel Economische Faculteit (FEF) een fulltime vacature ontstaan voor een: 


Wetenschappelijke assistent/Junior docent 
Commerciéle Economie (Marketing) 

Taken: 

• Het onder begeleiding van een hoogleraar, verrichten van wetenschappelijk onderzoek in het 
kader van promotie. 

• Het onder begeleiding van een hoofddocent, verzorgen van onderwijs op het gebied van 
commerciéle economie en aanverwante vakken en het opstellen en nakijken van tentamens. 

• Het begeleiden van studenten bij projecten, stages en afstudeerscripties. 

• het uitvoeren van toebedeelde faculteitstaken 

• Het leveren van bijdragen aan de maatschappelijke dienstverlening, waaronder het meewer- 
ken aan de educatieve programma's van het Center for Lifelong Learning van de UA. 

• Het leveren van bijdragen aan introductie- en overige programma's ten behoeve van nieuwe 
studenten van de UA 


Functie-eisen: 

• Een voltooide academische opleiding Commerciéle Economie of Marketing, dan wel bedrijf- 
economie met specialisatie marketing, met goede studieresultaten. Bereidheid en geschikt- 
heid om te promoveren. Pas afgestudeerde lokale kandidaten worden gestimuleerd om te 
solliciteren. 

• Bereidheid om zich didactisch te scholen. Enig inzicht in de werkzaamheden waarvoor de 
studenten worden opgeleid is aanbevolen. 

• Kennis van de ontwikkelingstrends in de Arubaanse samenleving dan wel bereid zich dit 
eigen te maken. Aantoonbare belangstelling voor het bedrijfsleven. 

• Innovatiebereidheid, creativiteit, integriteit en flexibiliteit. Competent om te functioneren in 
een dynamische, multiculturele en multilinguale academische omgeving. Studentgerichte 
instelling en positieve teamgeest. 

• Vloeiende beheersing van het Engels, Nederlands en Papiamento, in woord en geschrift. Be- 
heersing van het Spaans is aanbevolen. 

Wij bieden: 

• Goede primaire en secundaire arbeidsvoorwaarden 

• Een kleine werkkring waar docenten collegiaal samenwerken. 

• De voor de Universiteit van Aruba geldende arbeidsvoorwaarden. 

• Een fulltime aanstelling. 

Solliciteren tot uiterlijk 9 november 2007: 

Uw schriftelijke sollicitatie, vergezeld van een curriculum vitae en cijferlijst, kunt u richten aan: 

College van Curatoren van de Universiteit van Aruba 
J.E. Irausquinplein #4, Oranjestad 
Fax: + (297) 583 1770 
Email: administration@ua.aw. 


Info: drs. Bob van Leur, wnd. decaan van de FEF (Tel: 582 3901, ext. 243) of 
dr. Lydia Emerencia, rector UA (ext. 222). 


Een medische keuring, politiéle verklaring en een psychologische test 
zijn standaard onderdeel van de werving- en selectieprocedure. 

Condado di San Diego ta kima di punta pa punta 


MIENTRAS condado di San 
Diego ayera tabata kima di 
punta pa punta, desde e parti 
nort te na e region na frontera 
cu Mexico, e candelanan di 
mondi, stimula pa biento, a 
destrui mas di 700 vivienda y 
a obliga evacuacion di mas di 
265.000 persona. 

Y e pesadiya apenas parce di 
a cuminsa. Pronosticonan me- 
teorologico di ayera a anuncia 
temperaturanan halto y mas 
rafaga fulminante. 

E candelanan a tene bomb- 
eronan constantemente ocupa 
na medida cu e murayanan 
di candela a avansa desde e 
montañanan te na rand di e fa- 
moso linea costera di e estado, 
dispersando cu asina hopi 
rapidez cu incluso e hotelnan 
cu tabata worde usa como 
refugio temporal pa e damnifi- 
cadonan, na nan turno mester 
a worde evacua. 

Por lo menos 6.000 bombero 
tabata bringa contra e yaman- 
an di e 14 candelanan. 
Despues di a worde informa 
di casi 384 miya cuadra di 
mondi y tera na candela, 
president George W. Bush a 
declara emergencia federal pa 
siete condado di sur di Cali- 
fornia, cu e meta pa acelera 
esfuerzonan di asistencia na 
e poblacion. 

E candelanan a causa un mor- 
to y 42 herido den e condado 
San Diego. Por lo menos 16 di 
e heridonan ta bomberos. 


Residentenan cu a hui di e 
zonanan na candela, como 
tambe bomberonan, a describi 
condicionnan grave cu ta bi- 
rando pio. Temperaturanan 
den henter sur di California 
tabata mas halto cu normal 
pa e epoca di aña, y ta ser 
pronostica cu nan lo yega te 
na 100 grado Fahrenheit den e 
populoso condadonan Orange 
y San Diego. 

“Tin bientonan fuerte di noor- 
doost. Nan ta hopi irregular, y 
esey ta pone nos cambia nos 
tactica”, segun capitan Don 
Camp, vocero di e departa- 
mento di mondi y proteccion 
contra incendio di California 
E candelanan a pone e palo 
seco di e matanan estaya y tak- 
inan a bula den tur direccion, 
impidiendo bomberonan pa 
forma e tradicional lmeanan 
di candela y limitando e ti- 
ramento di scuma y awa fo’i 
aire pa combati e yamanan, 
Camp a bisa. 

“Nos prioridad ta pa salba bida 
.... y saca hende for di e linea 
di candela”. 

Miles di residente a busca 
refugio na scol, centronan 
comunitario y plazanan di 
feria. E principal centro di 
reunion tabata e stadion Qual- 
comm, na San Diego, caminda 
esnan evacua por a mira e 
noticieronan riba pantaya di 
television. 

Na e condado di San Diego 
so, por lo menos 250.000 resi- 




dente a haya orden pa evacua 
nan hogarnan. Scolnan pub- 
lico a cera, como tambe e 
camponan universitario di 
Universidad di California, 



na San Diego, y Universidad 
Estatal di San Diego. 

Na e parti nort di e condado, 
500 vivienda y 100 empresa a 
worde destrui ora cu candela 



di mondi a plama riba 60.000 
hectarea, y a avansa pa Del 
Mar, un urbanisacion na costa 
Pacffico, obligando su parcial 
evacuacion. 



bo Mérece! 


Ringblock 8 T1 


\ 





Scapa Tempo, plaka y Irabou. 


EIEmina formaleta. 


Rmgblock 6” 


OPEN8Af?E WEI?KEM 



ConstruccEon 20% mas barata. 
PorsiguE pega bloki siguiente dia. 
Usa 60% menos concreto. 

Facii pa pleister. 

Eltmina pego. 

Elfmina bonding agent. 

Elfmina dasha, 

Elimina bikmento. 

Mara hero hopi mas facil. 



Pa mas informacion, tuma contacto cu ATCO na; 


Noord - Tanki Flip 78 

Dakota - Sabana Blanco 2 

Sar Wicalaas ■ Theaterstrazit 20 Á 

Tel. 5S7 0835 

TeL 582-4684 

Tel. 584.8124 

Fax. 587-4893 

Fax. 582-5971 

Fax. 584-8122 i 

Islanan caribense mester prepara pa efectonan di cambio climatico 


E industria turistico di Caribe, 
cu ta representa e forza di 
hopi economia den e region, 
mester prepara pa orcannan 
mas intenso, securanan mas 
frequente, y aumento di e niv- 
el di lama, cu ta resultadonan 
di recalentamento global, ex- 
pertonan a adverti ayera. 
Caribe, caminda mas di mitad 
di poblacion ta biba na un 
kilometer y mei for di costa, 
ta enfrenta algun di e mayor 
riesgonan di cambio clima- 
tico, di acuerdo cu un panel di 
experto di Caribbean Tourism 
Organization, reuni na San 
Juan, Puerto Rico. 

“E region en general ta real- 
mente vulnerabel - su santo, 
su solo, su beachnan”, segun 
Ulric Trotz, asesor cientifico 
di e Centro di Caricom riba 
Cambio Climatico, cu sede na 
na Belize. 

Trotz a bisa cu gobiernonan 


mester limita construccion 
den zonanan costero cu tin 
muestra di erosion, nan mester 
proteha e recursonan natural, 
incluyendo e rifnan di coral 
y mangelnan, y nan mester 
tuma otro pasonan prome 
cu e recalentamento global 
acelera den e proximo dec- 
adanan, segun algun experto 
ta pronostica. 

Actualmente, e temperatura 
subiendo di lama ya a causa 
morto di coral, cu ta repre- 
senta gran parti di apoyo 
na bida marino, y lo a causa 
tormentanan grandi. E aña 
aki tabata e prome den cual 
dos orcan di categoria 5 den 
Atlantico - Felix y Dean - a 
toca tera simultáneamente. 
Aunque influencia humano 
den recalentamento global 
ta sigui di ta un tema di con- 
traversia, e participantenan a 
bisa cu e tendencia ta influen- 


ciando decision di inversioni- 
stas, specialmente unda pa 
construi hotel. 

“Incluso si bo no ta kere den 
cambio climatico, e ta parti di 
tumamento di decision den e 
industria”, segun Daniel Scott, 
specialista di Universidad di 
Waterloo, na Canada. 

Hopi isla a cuminsa campaña 
cu ta pone enfasis riba turismo 
sustenibel. Barbados, cu ya ta 
padece di escases di awa pota- 


ble, a ordena pa camponan di di desalinacion, pa nan nece- 
golf nobo construi plantanan sidad di awa. 




Ban yuda e victimanan di candela di 

“Dak riba cabez” 

Tin mester urgente di: 

• Paña 

• Keds y slof 

• Paña di abou 

• Serbete 



Tambe articulonan di hygiene personal manera, skeiro y pasta di djente, habon, peña etc. 

Por entrega esakinan na Cruz Cora pariba di SAC na Dakota Tel. 582-2219 


Ban yuda NEDERLANDSE Afdeling 

hunto cu Rode Kruis ARUBA 


Aruba Bank account #14.15.629 - Oficina Pedro Gallegostraat 9 am-12 pm 

Campeonato nacional bola 8 ta na caminda 


DIA 3 y 4 di November, FEBIAR ta or- 
ganisa un di e torneo nan di billiard mas 
stima y renombra aki na Aruba, caminda 
tur biliarista lo midi forza den locual ta e 
wega di biljart tradicional aki na Aruba: 
Blackball of Bola 8. E anja aki un biaha 
mas hopi biljarista cu normalmente 
no ta worry cu “9-ball” y cu ta consid- 


era Blackball como e wega netamente 
criollo, lo Sali for di nan cueba y bin 
demostra kiko ta kiko. 

Ya preparacion ta den pleno progreso y 
basta hungado ta train “scondi” pa dem- 
ostra nan con ta hunga estilo di ‘tempo 
di mi tempo”! E anja aki mirando e gran 
interes cu tabata tin di publico pa tur cu 


tabata tin di hasi cu biljart, por spera 
nomber nan renombra y legendario 
manera Vicente Henriquez, Juan Werle- 
man, Kwek Chirino, Indio Kelkboom, e 
inigualable Chicho “El Matador” Eras- 
mus, y last but not least e “showman” 
di tur tempo, Colin “Hollywood Show- 
down” Nobrega, kende nan sigur sigur 
lo tira un linja ariba e 
copa tan apresia di tur 
anja! 

Porta di santana lo 
habri e prome siman di 
November ora cu con- 
trincante nan fuerte 
y talento nan di tur 
tempo manera Urbino 
“Dufi” Ras, Mai Angela, 
Monty “Pair-a-Dice”, y 
Carlos “E1 Trovador” 
Croes sali foi nan scon- 
dite y bin domina mesa 
berde atrobe. Den e ul- 
timo CMB Internation- 
al Tournament tabata 
un sorpresa agradabel 
pa hopi fanatico pa 
por goza un biaha mas 
di e estelar nan di tur 
tempo, kende nan a 
“ganja” retira! 


Aruba actualmente conose un cantidad 
grandi di hungador prometedor di 
caliber cu ta dunando susto tras di susto 
den e famoso Johnny Walker Tour. E 
ultimo B-Ranking mes a wordo sacudi 
ariba su fundeshi ora cu “Sheik” Orman 
a pone tur hende para keto y demostra 
cu ainda tin cu respeta hungador nan 
di experiencia di decada den biljart! E 
inscripcion ta solamente 25 florin, cual 
lo pone hopi biljarista hasi un “pelgri- 
mahe” rumbo p’e mesa berde pa midi 
forza y conquista e titulo maximo den 
biljart aki na Aruba! 

Na anja 2004 y 2005 tabata turno di e 
inigualable “terrible George petrochi 
from Catiri” cu a conquista e titulo 
maximo 2 biaha “back to back”!! Na 
anja 2006 e gran maestro Ryan “master” 
Rampersaud a sa di domina e grupo 
grandi hungador nan di bola 8! Y na 
2007??? 

Pueblo por conta cu un tabla lo bula mi- 
rando e gran cantidad di talento hoben 
cu a subi arena di biljart aki na Aruba. 
Ultimo anja nan den full Cariba, Aruba 
a pone un nomber grandi den biljart, 
asina ta, shon nan keda pendiente pa- 
sobra e dia nan aki ta hopi “flash back” 
lo bin ilustrando e historia grandi cu e 
isla chikito aki tin den biljart! 



Ultimo competencia di Avionnan Remote Control pa 2007 

ANA 2007 ta bay sera cu e ultimo competencia di avionnan remote 
control organisa pa Aruba Radio Control Club. 

Manera tur diadomingo riba nan pista na Cascabel Airfield e avi- 
onnan remote control ta preparando pa un dia di competencia di 
Fun-Fly combina cu algun shownan di e avionnan aki. 

E competencia pa e dia aki lo bay ta Spot-Landing na unda cu kada 
piloto mester bay demostra con bon nan por hasi un aterizahe riba 
e marcanan indica riba e pista. 

Esaki sigur lo bira un chalange grandi pa hopi di e pilotonan no- 
bato.Nos por a compronde cu awor cu diferente piloto nobato cu 
pa promer biaha lo bay conoce un competencia di fun-fly, esaki 
sigur lo bira hopi interesante pa e pilotonan aki. 

Sigur riba e dia aki si tur cos ta bon, lo tin oportunidad pa mira 
un show di e jet cu tambe ultimo tempo ta practicando tur diado- 
mingo. Tambe lo bay tin diferente otro typo di avionnan caminda 
cu grandi y chiquito por bay disfruta y goza di esakinan. 

Publico ta keda cordialmente invita pa bin presencia e avionnan 
aki diadomingo awor riba nan pista na Cascabel Airfield cu ta net 
patras di Aruba Glof Club na San Nicolaas. 

E programa mes lo bay cuminsa pa 12or di merdia despues cu e 
avionnan bini for di un distancia largo anto baha riba na pista pa 
asina cuminsa cu e competencianan. 

BERND Schuster, tecnico di Real Madrid, a 
admiti cu e polemica cu Robinho, despues di su 
regresa laat di Brasil y su anochi nocturno, ta so- 
luciona y a señala cu e brasileño como hungador 
cu mester ta feliz pa mustra su mihor cara. 
Schuster a bisa pa e mesun prome cu e castigo 
a yega. Tabata su comportamente cu Robinho. 
Apesar na su rabia pa e retraso y ainda mas pa e 
imagen ofreci den su salida nocturno, e tecnico 
madridista a recupera e hungador brasileño y 
pidi publicamente pasenshi. 

“Robinho a yega den un momento complica na 
Real Madrid, den cual e team no tabata bon. El a 
pasa su hubentud sin sa unda tabata yega, na un 
team asina importante pa ta salbador. E ta hopi 
complica”. “No a keda mucho tempo suficiente ni 
e trankilidad cu mester. E ta un tipico hungador 
mester ta feliz, sin presion ni responsabilidadnan. 
E ta un hungador cu ta inventa cada seconde un 
hugada. E ta loke tin cu recupera pa cu rindi man- 
era kier. Mi ta sigur cu ainda no a wak Robinho 
di berdad, pero tin cu traha e base pa por keda 
triunfo”, el a manifesta. 

Schuster a insisti cu desde awo Real Madrid ta 
evita problema manera loke a pasa cu e brasileño 


Robinho y Julio Baptista of e hulandes Wesley 
Sneijder, den e regreso di su seleccion. 
“Personalmente mi obligacion ta papia cu nan. 
Nos a avisa siman pasa cu e club ta bay purba 
controla mihor e cosnan aki. NA wak si por influi 
den preparacion pa e biahe. E federacion ta pidi 
cu e hungadornan yega mas liher posibel, nos 
tin cu realisa e mesun exigencia. Tin e mesun 
derecho di tin e hungador mas liher posibel y mas 
ora ta hunga diasabra sin casi tempo pa traha”, 
el a afirma. 

E tecnico di Real Madrid a laga entreve e prob- 
lema na Robinho pero a resisti na confirma su 
titularidad contra di Olympiacos den e wega di 
Champions cu diaranson lo hunga den Santiago 
Bernabeu. 

“Robinho ta den condicion di ta titular awe. E ta 
e mas importante. El a bay cu molestia na Brasil 
y a bolbe cu molestia chikito. A hunga un wega 
y mei sin ta 100%”. 

“Sa e gana di hunga cu e seleccion den wega di 
clasificacion cu niun hende kier perde. E impor- 
tante ta cu pa ta bon y e entrenador cu bastante 
normalidad pa por hunga desde e principio”, el 
a splica. 



Ta duna su comentario 

Hank Steinbrenner a nenga 
cu e contract ofreci na 
Torre tabata un insulto 

HANK Steinbrenner, ken a cuminsa tuma control di e team 
di Yankees hunto cu su ruman Hal di man di su tata George, a 
contesta e comentario di awo e ex-manager Joe Torre acerca 
di cual e oferta cu a hasi e team tabata un insulto. 

“Unda e carrera di Joe tabata na 1995 ora mi tata a contrata 
esaki?”, Hank Steinbrenner a bisa. “Mi tata a wordo crucifica 
pa contrata esaki. Nos no ta lubida loke mi tata a dun’e e 
oportunidad, y e gran team cu a pone den su man”, Stein- 
brenner a bisa. 

Diabierna, Torre a splica su rason pa rechasa e oferta di Yan- 
kees. E acuerdo ofreci tabata di un aña cu ta inclui un 3 miyon 
dollar den cual si Yankees yega World Series di 2008. Ademas, 
si New York logra yega e clasico, lo añadi un segundo aña na 
su contract, pa un balor di 8 miyon dollar. 

“Mi a sinti cu e oferta, e termino di contract cu a ofrece, ta- 
bata esnan mas dificil cu loke mi yega di traha, pa un parti, 
cu tabata solamente pa un aña, y pa otro parti e bonus”, Torre 
a bisa diabierna. “Mi tabata aki pa 12 aña y mi no ta kere 
mester motivacion”. “Mi tabata sa exactamente loke mi ta 
spera eynan”, Torre a añadi. “Asina cu, no pensa cu tabata lo 
correcto pa ami, ni pa mi hungadornan”. 

Hank Steinbrenner ta kere cu e oferta di Yankees tabata husto 
y cu Torre tin cu acepta parti di e culpa pa e racha di no gana 
World Series desde 2000. 

“Un no por tuma credito pa e exito ora un ta bon, y no tuma ora 
e cosnan cambia y no bay bon”, Steinbrenner a bisa. “Mi ta hopi 
sorry si el a sinti insulta, pero esey no tabata e intencion”. 

Nan ta habri e porta 


Malaga lo ta sede di e wega contra 
di pobresa di Zidane y Ronaldo 


E di cinco edicion di e wega contra pobresa entre 
e teamnan “Amigo di Zidane” y “Amigo di Ron- 
aldo” lo wordo celebra e proximo 19 di november 
den e stadion La Rosaleda di Malaga. 

Como embahadornan di e Programa di Nacion 
Uni pa e Desaroyo, Ronaldo actualmente den AC 
Milan y Zidane ya retira ta e capitan nan di e dos 
team cu lo enfrenta e wega benefico aki, cual ob- 
hetivo ta lucha contra e pobresa den e mundo. 

E wega ta pretende resalta e obhetivo di Desaroyo 
di Milenio, cu e lidernan di 191 pais a ratifica den 


e Cumbre di Nacion Uni na 2005 y ta persigui cu 
esey reduci e mitad di pobresa pa 2015, hasi kita 
hamber, enfermedad, inalfabetismo, problema 
ambiental y discriminacion contra e muher. 

E recaudacion di e edicion anterior a destina na 
proyecto di yuda e desaroyo manera e creacion 
di empresa chikito di muher of e construccion di 
polideportivo pa mucha di caya. 

E beneficia e paisnan manera Brasil, Bolivia, 
Burkina Faso, Bhutan, Isla Comora, Cuba, Co- 
lombia, Etiopia, Eritrea, Guinea-Bissau, Haiti, 
Marokko, Mozambique, Namibia, Tanzania, Sri 
Lanka, Republica Democratico 
di Congo, Uganday Vietnam. 

E prijs pa presencia e wega, cual 
benta lo cuminsa e proximo 12 
di november, lo ta entre 10 y 
25 euro. 


Mamta 

£ COTfitf J/Ibfco 

Tel: 583-1400 Fax: 583-1444 



E magia lo no sirbi 


Apesar di su racha ganador Rockies no ta favorito pa campeon di World Series 


RED Sox ta sali favorito den proposicion 
di 2-1 pa gana World Series y caba cu e 
racha magico di Rockies. 

“Colorado ta un historia real, e estilo 
di e team”, Jay Kornegay director di e 
apuesto deportivo na Las Vegas Hilton a 
bisa. “Solamente nos no ta sigur ki ora e 
bel lo zona pa nan”. 

E apostadornan na Las Vegas a pone 
Red Sox den menos $2, loke ta significa 
cu cada bet di $2 lo gana $1 si Boston 


gana. Colorado ta menos $1.70, esey 
ta significa cu cada $1 lo gana $1.70 si 
Rockies hiba e serie. 

Rockies a gana 21 di su 22 wega y a cana 
na su prome World Series despues di 
bari Phillies y Diamondbacks den play- 
offs di liga nacional. Boston a gana tres 
wega consecutivo contra Cleveland pa e 
campeonato di Liga Americana pa gana 
su lugar den e World Series. 

“Red Sox a sali favoreci paso tabata tin 




e mihor team den e baseball full aña”, 
Kornegay a bisa. “A logra e mayor can- 
tidad di victoria den liga cu 96 y tin Josh 
Beckett den por lo menos dos wega e 
serie aki. Di cual a tira di manera excep- 
cional e postemporada aki”. 

E asistente di vicepresidente di apuesto 
deportivo di 
Caesars Pal- 
ace, Chuck Es- 
posito a bisa 


cu e betnan ta di trempan desfavorece 
Rockies. “E pitcheo ta incliva na fabor 
di Red Sox, pero e momentum y e hecho 
cu tin ta improbabel racha, ta inclina na 
fabor di Rockies”, Esposito a bisa. “Si 
logra gana uno di e dos weganan riba 
Boston, lo ta dificil di gana”. 

Kiko lo pasa? 


Ron Dennis a bisa cu futuro di Fernando Alonso lo wordo resolvi pronto 



E director di e team McLaren, Ron 
Dennis, a sigura cu e continuidad di 
Fernando Alonso den e team di McLaren 
lo wordo resolvi den e prome siman di 
november, a informa ayera atardi na e 
prensa britanico. “E cuestion di e piloto- 
nan ta un cuestion cu ta trata na final di 
e temporada aki, pa loke ta trata den e 


curso di e dos proximo siman”, el a afir- 
ma. “Por bisa cu nos ta pensa riba nan, 
pero no ta un reflexion cu por comparti 
awo. Ta kere cu tin un percepcion hopi 
cla di e futuro, pero no ta nada cu tin cu 
disctui den detaye”, Dennis a añadi. E 
medionan ingles a puntra na Dennis si 
lo ta contento despues di un temporada 

den cual su 
team a wak 


den e centro di un polemico di spionahe 
industrial. “Bon, mi no ta contento cu a 
caba cu e perdida di e campeonato di 
mundo. Comprensiblemente, e paso di 
e dia nan lo yuda, y na final mi ta kere 
cu tabata un gran temporada y e dos 
pilotonan tambe a logra bon resultado”, 
Dennis a responde. “Simplemente ta 
decepcionante cu ningun di e dos a gana 
e campeonato di mundo”, e patron di 


Mclaren a conclui. 

E bicampeon di mundo di Formula Uno, 
Fernando Alonso lo gradici proximo dia- 
domingo desde e balcon di ayuntamento 
di e ciudad natal, Oviedo, e apoyo cu a 
ricibi pa parti di e publico asturiano e 
temporada aki, cu a finalisa diadomingo 
ultimo na Brasil, unda e finlandes Kimi 
Raikkonen a reemplaso como campeon 
mundial. 



E pasado ta duro 


Bernd Schuster ta prefera concentra riba Champions League 


BERND Schuster, tecnico aleman di 
Real Madrid, no kier a opina riba e 
prome derrota den Liga, contra di Es- 
panyol, y afirma mirando na e proximo 
wega: “no por permiti e luho di para na 
lamenta”. 

“E tabata cla cu un dia tin cu perde un 
wega di un forma of otro. No por permiti 
e luho di para na lamenta paso no tin 
tempo. Awe tin un wega hopi importante 
pa loke ta bin despues. Di Espanyol no 
ta keda nada, nos a wak detaye y awe lo 
tin otro team”, el a señala. 

E tecnico madridista a mustra preocuopa 
pa e numeroso ausencia pa lesion cu tin 
contra di Olympiakos cual ta Cannavaro, 
Heinze, Pepe, Diarra y Robben. Y entre 
novedad di e team a destaca e papel cu 
ta desempeña e argentino Fernando 
Gago. 

“E tema di e lesion no por controla. Bin 
di weganan of training y tin cu cambia 
e team, pero mi no ta preocupa. Tin cu 



logra un forma diferente pa domina ta un team cu despues di tanto aña ta conoce semper pa su extranhero conoci 
e rival, Gago ta bay yuda den hopi as- cla favorito den Liga griego pa e titulo y pa competi den Europa”. 
pecto”. 


“Mi no gusta nunca cu 
falta tanto hungador 
pero lo sali un team 
perfectamente capacita 
pa gana Olympiakos 
hasiendo e cosnan bon. 
Nan a yega cu hopi 
moral despues di gana 
na Alemania den un 
veld dificil pero tin con- 
fiansa den cual ta sali 
awe”, el a añadi. 

Di e wega di Real Ma- 
drid, Schuster a destaca 
cu e preocupa special- 
mente di e medio camp 
pa ariba den falta di e 
ultimo pase na Raul of 
Van Nistelrooy. 

Pa ultimo analisa su 
rival, Olympiakos. “E 

Futbol Femenino su weganan a sigui weekend cu a pasa 


DIABIERNA 19 di October campe- 
onato di futbol femenino a continua cu 
weganan den categoria juvenil y adulto. 
Den categoria juvenil SV The Rose a 
enfrenta equipo di SV Brazil Jrs 1. E 
partido ta termina den un empate cu 1 
gol pa cada equipo. Anotadornan tawata 
Josanne Maduro pa SV The Rose y Karla 
Barbosa pa SV Brazil Jrs. 

E di dos partido di anochi tawata entre 
SV Bubali y SV Britannia. Den e partido 
aki e diferencia di experiencia di e dos 
equiponan tawata hopi evidente y SV 
Britannia ta gana cu score di 5-1. E 
medio campo y parti ofensivo di SV Bri- 
tannia tawata bon organisa y a los hopi 
tiro potente cu tawata inparable pa e 
portero. Anotadornan pa SV Britannia 
tawata Jelitza Ras (3), Sharyl Maduro 

(1) , Sheurny Kock (1) y pa SV Bubali 
Jozynne Pietersz a hinca e unico gol. 

E di tres partido a bai entre SV Santa Fe 
1 y SV Santa Fe 2. Maske tur e muchanan 
ta hunga pa Santa Fe e equiponan a hasi 
tur posibel pa bai cas cu un victoria pa 
nan grupo. Santa Fe 2 a logra gana e 
partido 3-1 cu golnan di Jody Hoenink 

(2) , Rowena Elshot (1). Pa Santa Fe 1 e 
gol a wordo anota pa Chami Luijtjes. 

E di cuatro partido den categoria ju- 
venil tawata entre SV Brazil Jrs 2 y SV 
Savaneta Stars. E equipo di SV Savaneta 
Stars a hunga un partido cu bon combi- 


nacion y bon sera patras y a permiti poco 
oportunidad pa SV Brazil Jrs 2. E bon 
combinacion di e delanteronan di SV 
Savaneta Stars y falta di organisacion y 
experiencia den defensa di Brazil Jrs a 
resulta den un victoria di 12-0. Golnan 
a wordo anota pa Sharla Noguera (6) y 
Rebecca Jacopucci (6). 

Den categoria Adulto SV RC A a enfrenta 
equipo di SV Britannia. Den e prome mi- 
tar SV Britannia ta sorpresa SV RC A y na 
dado momento hasta ta logra bai ariba 
3-2. Pero SV RCA ta reacciona bon hun- 
gando un futbol organisa y hasiendo bon 
uso di e abilidadnan di medio delantero 
Eleonore Derksen ta logra un victoria 
importante pa e Tricolornan di Solito. 
E equipo di SV Britannia a produci 
diferente oportunidad di gol pa medio 
di delantero Patricia Vergara, pero no ta 
logra corta ventaha di SV RCA. E wega 
ta termina 6-3, pero mehoracion den 
equipo SV Britannia ta notable y otro 
equiponan mester tene cuenta cu nan. 
Anotadornan pa SV RCA tawata Ele- 
onore Derksen (4), Jurney Silonero (1) y 
Chariselle Maduro (1) y pa SVBritannia 
Patricia Vergara (3) ta anota. 

E segundo partido tawata entre SV Sa- 
vaneta Stars y Fear Angels. Equipo di SV 
Savaneta Stars ta logra gana e partido 
cu score minimo di 1-0 anota pa Christa 
Illes. E medio campista di SV Savaneta 


Stars, Daisy Faro, ta purba motiva su 
delanteronan y pone preshon riba e 
defensa y portero di Fear Angels, pero 
e defensa di Fear Angels ta hunga hopi 
compact y no ta duna SV Savaneta Stars 
espacio pa arma atakenan concreto. Por 
a nota cu e defensa y portero di Fear 
Angels a sinja di nan experiencia den 
campeonato 2006-2007. Prome cu e 
partido den categoria Adulto a cuminsa 
Comision di Futbol Femenino, un biaha 
mas a rifa e telefon cellular nobo cortesia 
di SETAR NV. E ticket ganador (number 
03241) a resulta den man di e joven 
Jonovan Boekhoudt, cu tabata presente 
pa reclama su premio. 

Diadomingo mainta a tuma lugar e 
partidonan den categoria infantil na 
Jaburibari. Den un solo basta cayente y 
cu poco biento e equipo di SV The Rose 
2 ta enfrenta SV Britannia 1. Aki SV 
Britannia 1 ta bai cu e victoria ganando 
e partido 9-1. Por nota cu e equipo di SV 
Britannia tin algun mucha muher cu ta 
train y hunga cu mucha homber tambe 
y cu nan tin mas experiencia. E equipo 
di S V The Rose 2 a duna un bon bataya y 
a yega hopi serca di anota mas gol, pero 
e portero di SV Britannia 1 a hasi bon 
trabao. Anotadornan pa SV Britannia 1 
tawata Shayna 
Werleman (5), 

Emilou Tromp 


(2) y Lotte Lambert (2). Pa SVThe Rose 
2 hugador L.M. Loermans a score. 

E segundo partido tawata entre SV Bri- 
tannia 2 y SV The Rose 1. Aki nos por 
a mira algo similar na e prome partido 
unda cu SV Britannia ta logra un victoria 
di 11-1. Anotadornan den e partido aki 
tawata Alexandra Lopes (6) y Marge- 
nine Kock (5) pa SV Britannia 2 y Gilia 
Croes ta anota e unico gol pa SV The 
Rose 1. Nos por spera dos bon partido 
den e siguiente weganan den categoria 
Infantil Diadomingo 4 di November. 
Diabierna 26 di October pa 6:30PM na 
Centro Deportivo Frans Figaroa lo tin un 
solo partido den categoria Juvenil entre 
SV Brazil Jrs 2 y SV Santa Fe 2. Esaki ta 
un ‘inhaalwedstrijd’ pa e wega cu mester 
a para pa motibo di mal tempo. Danki 
un biaha mas na tur fanatico cu ta bin 
apoya nan equipo y na e miembronan di 
prensa cu a cubri e campeonato. Hunto 
nos ta yuda engrandese e deporte di 
futbol pa nos hungadornan femenino. 
Campeonato di Futbol Femenino Ju- 
venil y Adulto ta continua Diabierna 
2 di November pa 6:40 PM na Centro 
Deportivo Frans Figaroa. Tur fanatico ta 
keda cordialmente invita pa bin apoya 
nan equipo. 


CUMINSANDO 



AWE DIARANSON 
PA UN SIMAN LARGO 

50 % 

TUR TICKET PA THE CINEMAS 

LO TA NA MITAR PRIJS* 

PROBECHA 

*OFERTA NO TA VALIDO CU NINGUN OTRO OFERTA 

IDEFRE ta entrega material 
di deporte na scol 

TUR aña IDEFRE ta percura pa e scolnan subsidia na Aruba ricibi 
material di deporte pa e programa di deporte escolar. Pa aña 2007 
cada scol preparatorio por a pidi material na balor 750 florin, 
scol basico 1500 florin y scol avansa 1400 florin. Recientemente 
e material aki a yega for di Hulanda y den e proximo dos siman- 
nan aki tur cada scol lo ricibi su pakete di material pa deporte 
escolar for di IDEFR. E prome scol pa ricibi e pakete e aña aki 
tabata St. Franciscus College na unda Sr. Jozef Albus, Giovanni 
Hoek y Edward Robles di IDEFRE a haci entrega di e material aki 
na cabesante di scol Sr. Gerardo Figaroa den presencia di algun 
alumno di scol. Aña 2007 ta un aña hopi favorable pa e scolnan 
basico mirando cu banda di e pedido di IDEFRE e scolnan basico 
tambe a haya 2500 florin na material di deporte for di Ansary 
Group cual material tambe lo wordo entrega dentro di un luna. 
Riba e grafica por mira e alumnonan contento di St. Franciscus 
College cu nan material di deporte. 





THE CINEMAS AT RENAISSANCE 


UNDERDOG (PG) 
daily: 4:20 

GOOD LUCK CHUCK (R) 
daily: 6:05 8:05 10:05 

RATATOUILLE (PG) 
daily: 5:00 
THE BRAVE ONE (R) 
daily: 7:15 9:40 

DADDY DAY CAMP (PG) 
daily: 4:00 6:00 

RESIDENT EVIL: EXTINCTION 
ily: 8:00 10:00 

REK THE THIRD (PG) 
daily: 4:10 matinee: 12:10 

HEYY BABYY (PG) HINDU MOVIE 

ily:6:10 9:00 late-show: 

THE SEEKER: THE DARK IS RISING (PG) 

ily: 4:20 6:20 8:20 matinee: 12:20 

SKINWALKERS (PG-13) 

daily:10:10 late-show: 

E COMEBACKS (PG-13) 

4:15 6:15 8:15 10:15 

nee: 12:15 2:15 late-show: 


matinee: 1 2:00 
late-show: 
matinee: 1 2:30 
late-show: 
matinee: 12:05 

(R) 

late-show: 


2:00 
12:00 
2:40 
12:10 
2:05 
12:00 
2:10 
1 1:45 
2:20 
12:20 

12:15 


THE CINEMAS AT PASEO 




COMEBACKS 

DAY CAMP (PG) 
daily: 4:20 6:20 matinee: 12:20 

RESIDENT EVIL: EXTINCTION (R) 

daily: 8:20 10:20 

SHREK THE THIRD (PG) 
daily: 4:45 
THE BRAVE ONE (R) 
daily: 6:45 9:10 

RATATOUILLE (PG) 
daily: 5:05 

THE HEARTBREAK KID (R) 
daily: 7:25 9:50 

UNDERDOG (PG) 
daily: 4:25 

GOOD LUCK CHUCK (R) 
daily: 6:1 5 8:15 10:15 

THE GAME PLAN (PG) 
daily: 4:50 7:10 9:30 

matinee: 12:05 2:30 

THINGS WE LOST IN THE FIRE 
daily: 4:40 7:15 9:45 

matinee: 11:50 2:15 


2:20 
late-show: 12:20 
matinee: 12:45 2:45 

late-show: 11:40 
matinee: 12:25 2:50 

late-show: 12:10 
matinee: 12:35 2:35 

late-show: 12:10 


late-show: 1 1:50 


(R) 


late-show: 12:15 


Matinee: Sat & Sun / Late-show: Fri & Sat 


DRIVE IN THEATRE 


50% RIBA TUR TICKET PA “THE CINEMAS” 


ROUGH ASSASINS (R) 
Wednesday: 8:00 

Antiyas 


Celebracion di mgr. dr. Amado Rómer, 

30 aña como pastor interino na Jandoret 



WILLEMSTAD - Dia 22 di 

óctober ultimo, mgr. dr. Amado 
Romer a cumpli exactamente 
30 aña cu el a keda nombra 
como pastor interino primera- 
mente pa dos luna na Parokia 
di Jandoret y for di e dia ei el 
a keda como pastor interino y 


te ainda e ta den e funcion aki 
anto cu un energia di un hóben 
sin nunca a haña un nombra- 
mento permanente. 

Mgr. Rómer a stima e parokia 
asina tanto te cu awor e tin su 
mes cas den bario di Jandoret 
y e parokianonan tambe stim’é, 


maske de bes encuando e sa 
haci su cosnan di pulushi. Mgr. 
Rómer no obstante su edad te 
ainda ta predicá cu fervor pa 
husticia social riba e isla aki y e 
no tin ningun miedo pa señalá 
óf denunciá cualkier cos cu ta 
bai robes riba e isla aki. 

Nunca no bin co’i kéns serca dje, 
pasobra e ta mustra bo cu bo ta 
serca e adrés robes. Semper el 
siña su parokianonan pa no lén 
riba dje, pasobra ora e hala un 
banda, bo ta dal abou. Dialuna 
ultimo tabatin celebracion di e 
fecha memorable aki caminda 
parokianonan di Jandoret y 
Boca Sami hunto cu mgr. Luis 
Antonio Secco y demas sacerdo- 
tenan a celebrá hunto cu pader 
mgr. Romer un Santo Sacrificio 
di Misa. 


Politico Hulandes Wilders.... 

Ultimo biaha cu Hulanda 
ta paga debe di Antia 

WILLEMSTAD - E controversial politico Hulandes Geert 
Wilders no ta interesá di forma parti di e delegacion Parla- 
mentario cu a yega Córsow dialuna ultimo pa di awor te 1 
november nan orientá nan mes ne islanan Antiano y combersá 
cu más tanto hende y organisacion posibel. 

Porcierto cu e tambe controversial, pero mas conocido ainda 
Rita Verdonk si ta forma parti di e delegacion, pero no ta 
bishitá Córsow y Bonaire, solamente Islariba.Den e caso di 
Wilders, e ta preferá di bai un conferencia contra terorismo 
na Washington na lugar di pasa 11 dia ta saca foto, duna man 
y bebe piña colada. 

Apesar cu e no ta presente, Wilders tabatin siguiente mensahe 
pa Antia y Córsow principalmente via un periodista Hulandes: 
“Esaki ta ultimo biaha cu Hulanda ta paga e debe di Antia. 
Den pasado Hulanda a manda truck yen di placa Antia, pero 
ta placa cu Hulanda mes por a usa”. 

E condicion cu Wilders ta pone pa bai di acuerdo pa paga debe 
di Antia ta fuerte: Manera paga e debe, ta deportá hobennan 
Antiano cu haña problema cu husticia! 


Politico Hulandes Wilders: 

“Islanan chiquito a scapa di Córsow” 


WILLEMSTAD - Un otro ob- 
servashon remarcabel cu e lider 
politico Hulandes Geert Wilders 
di Partij voor de Vrijheid a lansa 
promé cu el a biaha pa Washing- 
ton pa no tin nodi di bin Antia, 
ta cu desmantelacion di Antia 
dia 15 di decémber otro aña ta 
bon noticia pa Bonaire, Saba y 
Sint Eustatius. 

E motibo di su alegria ta masha 
simpel: “Córsow ta causante di 


(casi) tur problema na Antia y 
a bira tempo pa pone órdo riba 
gobernacion di Córsow”. Pa 
Wilders, Córsow ta un néchi di 
bandolero y p’esei mester pone 
condicion fuerte a cambio di e 
saco di placa cu Gobierno Hu- 
landes ta manda.Y si constatá 
un solo caso mas di fraude y 
corupcion, ta sera kranchi di 
placa inmediatamente si ta 
dependé di Wilders.Por lo de- 


mas, aparte di e bon tempo cu 
sa reina mayoria parti di aña, 
gobernacion di Córsow ta un 
‘puinhoop’ y Córsow ta manera 
un mucha malcriá cu bo tin cu 
gara duro pa pone su cabez 
pareu.Ta p’esei e ta partidario 
pa si gobernantenan di Córsow 
cometé un eror mas, pone Cór- 
sow na findishi combiná natu- 
ralmente cu deportacion di tur 
hoben criminal Curasoleño. 


Hunta Comisario a iniciá y 
despues para caso di Corte 

WILLEMSTAD - Manera P.W.F.C. a haña e situacion pa un 
huicio sumario riba un termino asina cortico a bai un mensahe 
pa Gobierno cu e combersacionnan cu mester a sigui dialuna 
anochi ta cancela a menos cu Hunta Comisario di Dok retira e 
huicio sumario cu a caba di entrega contra e sindicato. 

A cuminsa un ola di yamada telefonico entre partidonan cu 
a finalisa na momento cu a drenta un confirmacion oficial di 
parti di Dok cu nan a para e huicio sumario. 

E sindicato a haña confirmacion tambe di Corte cu no ta bai tin 
huicio sumario y esaki a pone P.W.F.C. bai di acuerdo pa reuni 
dialuna nochi mes cu gerencia di Dok of en todo caso esnan cu 
n’e momentonan aki ta responsabel p’e astiyero. 


Hunta Comisario a traha rataplan completo cu Dok: 
Trahadórnan indigná cu nombramento di Frank Esser como Director nobo 



WILLEMSTAD - E hecho cu e 
fax cu P.W.F.C. a ricibi dialuna 
tardi di Dok Maatschappij ta- 
bata firma pa Frank Esser como 
Director di e astiyero a lanta un 
ola formal di indignacion bao di 
miembronan di e sindicato aki 
trahadornan di Dok. 

Di acuerdo cu informacionnan 
cu nos por a capta dialuna den 


sede di e sindicato na Nieuwe 
Haven un di e mascaradanan a 
cai di e forma aki. 

Awor a sali na cla ta dicon mester 
a core cu Farley Hernandez, pa- 
sobra e tabata stroba plannan 
macabre di tuma lugar. 

Varios miembro di gerencia di 
e astiyero tabata desea di mira 
Farley Hernandez bai for di 


antayera y disparce totalmente 
for di pantaya. 

Nos a probecha combersa cu 
algun miembro prominente di 
e sindicato kendenan a papia cu 
nos bao di e condicion di keda 
por lo pronto anonimo. 

Di acuerdo cu e miembronan 
aki e forma cu Farley Hernan- 


dez tabata aserca trahadornan 
di e astiyero, e yiunan di Corsow 
cu ta traha n’e compania, no a 
cai den bon tera serca algun 
miembro di gerencia. 

Farley Hernandez tabata duna 
e trahadornan constantemente 
splicacion di loke tabata pasan- 
do den e empresa loke anterior- 
mente no tabata e caso. 

Proyecto Universidad 

DESPUES cu na juni ultimo e 
3 fundacionnan, esta The Ca- 
ribbean University of Aruba, 
Fundacion “De Blauwe Steeg” 
y Fundacion “Hanchi Blou” a 
presenta e proyecto integral 
cultural “Hanchi Blou” na 
comunidad di Aruba, awor 
un di e proyectonan di 6 ta cla 
pa inicia. 

Ta concerni e proyecto Uni- 
versidad Popular “De Blauwe 
Steeg”, un esfuerzo hunto 
entre The Caribbean Univer- 
sity of Aruba y Fundacion “De 
Blauwe Steeg”. Universidad 
Popular “De Blauwe Steeg” 
lo bira un instituto duradero 
y structural pa formacion 
general di adulto den nos 
comunidad. 

Un estudio profundo di difer- 
ente raport riba tereno di 
educacion y formacion di 
adutlo, entre cual e nota di e 
“commissie volwassenenedu- 


Popular “De Blauwe 

catie” di juli 2003 institui dor 
di Ministerio di Enseñanza dia 
7 di maart 2002, a conduci n’e 
proyecto aki. 

Universidad Popular “De Blau- 
we Steeg” como instituto pa 
Formacion General di Adulto 
tin como metanan general: 1. 
Ofrece actividad di formacion 
cu ta promove e desaroyo 
general di adulto. 2. Ofrece 
y stimula competencianan di 
e participante p’asina e por 
eherce su papel como ciu- 
dadano mas mihor ainda. 3. 
Ofrece actividad di formacion 
general cu ta na beneficio 
di identidad y bienestar di e 
participante. 

For di e metanan general 
menciona, por deduci algun 
perfil di formacion cu lo ta 
central den e programacion 
di e instituto. E perfilnan ta: 

1. Cuidadania, gobernaciony 
sociedad; 2. Salubridad, natu- 
ralesa y medio ambiente; 3. 


Steeg” a ser diseña 

Famia, moralidad y sociedad; 
4. Idioma, cultura, y comuni- 
cación; 5. Cultura, creatividad 
y pasatempo. 

E perfilnan aki ta desem- 
boca den multiple temanan 
cu lo ser trata den e programa 
anual. Stichting The Carib- 
bean University of Aruba y 
Fundacion “De Blauwe Steeg” 
na juli 2007 a diseña un “pro- 
jectdossier” cu t’e “blueprint” 
pa funda e instituto impor- 
tante aki. 

Den e “projectdossier” aki un 
planificacion di 5 aña a ser 
delinea, iniciando cu un fase 
serio di preparacion, den cual 
fase tur esnan cu tin di haci 
cu formacion di adulto lo ser 
aserca y envolvi. 

E speranza ta cu e “project- 
dossier” lo haya su recepcion 
debido di e instancianan con- 
cerni y tur interesado den 
comunidad Arubano. 


Concierto Dominical “Donny Laclé” 

Un mainta varia y contento na 
honor di Ike Cohen 


TA un luna pasa caba cu nos 
mester a tuma despedida di 
nos anfitrion señor Ike Cohen 
q.e.p.d. Señor Cohen lo haci 
falta. Pero na su honor e comi- 
sion organisado ta sigui cu e 
conciertonan aki tur ultimo 
diadomingo di luna, na e me- 
sun luga: “The French Steak 
House” di Manchebo Beach 
Resort. 

Diadomigo awor, dia 28 di 
october, nos tin un programa 
yen y varia atrobe cu varios ar- 
tista cu a yega di presenta caba 
den e conciertonan aki, pero 
tambe lo tin algun cara nobo. 
Interesante ta cu lo dedica un 
piesa tambe na Luciano Pa- 
varotti, e gran tenor Italiano 
cu a fayece recientemente. 
Nos ta cuminsa hopi anima cu 
e duo forma pa e guitarista Ra- 
mon Reverón y e cantante Yes- 
ena Pérez, “E gordo y e flaco” 
manera nan ta yama nan mes. 


E duo aki tin un repertorio 
grandisimo y lo percura pa tur 
hende uni bos cu nan y hasta 
quisas subi pista di baile. 
Despues ta sigui cu “Tipico 
Arubano” cu musica crioyo, 
di tumba y wals te danza y 
mazurka. E integrantenan ta 
Ricky Kock y Omar Kock (fio), 
Edwin Tromp y Edwin Kock 
(guitara), Elio Dania y Tom 
Croes (cuarta), Theo Croes 
(tambor), Feli Geerman (wiri) 
y Mario Croes (maraca). E 
entusiasmo di e grupo aki ta 
pegahoso. 

E siguiente presentacion ta 
di Vinicio Rodriguez, un cara 
nobo, cu lo brinda nos un pro- 
grama varia y internacional 
riba su trompet y su saxofon 
soprano. Vinicio a priminti di 
toca un repertorio di piesa ro- 
mantico cu tur hende gusta. 
Ta clausura e mainta musical 


aki cu “Grupo Araguaney “ cu 
ta consisti di Morela Rangel 
(harpa), Sergia Betancourt 
(cuarta) y Mildred Martins 
(maraca). E trio aki tambe lo 
tin un repertorio sumamente 
varia cu diferente joropo y 
wals. 

Tur e musiconan aki lo t’ei pa 
deleita tur hende cu bon cali- 
dad di musica y nan ta spera 
cu “The French Steak House” 
lo ta yen pa gosa di loke nan 
ta brinda. 

E musiconan ta toca gratis y 
entrada ta gratis. Ta pidi sola- 
mente un donacion voluntario 
pa e “Fundacion pa Talento 
Musical”. 

E concierto ta cuminsa exacta- 
mente ll’or mainta y ta caba 
l’or. Ta recomenda si pa yega 
na tempo pa haya un bon luga 
di sinta. Un y tur ta bonbini 
diadomingo awor. 


WEB Aruba NV y NV Elmar ta 
presenta di dos edicion di 

“Hunto nos ta Aruba” 

na Tele Aruba y ATV 

TA posibel pa baha e tarifanan di awa riba termino corto ?.. 
Con e brandstof clausule ta hinca den otro?.... 

Kico W.E.B. Aruba N.V. ta haci pa anda cu e crisis di energia.?.. 
Petroleum Coke ta un alternativa energetico pa futuro? 

Tur ta preguntanan cu lo haya contesta den e programa “Hunto 
nos ta Aruba”. E desaroyonan riba mercado mundial di crudo ta 
afecta e prijs di fuel oil pues e combustibel cu WEB Aruba NV ta 
usa pa produci awa y electricidad. Consecuentemente nos tur 
hunto, nos comunidad ta sinti e consecuencianan. 

Pa topa cu comunidad y contesta su inquietudnan WEB Aruba 
NV y NV Elmar ta duna informacion den e programa “Hunto 
nos ta Aruba”. 

Un programa di 2 minut y mey cu ta pasa tur diaranson anochi 
den un di e parentesisnan comercial di e noticieronan di Tele 
Aruba y ATV. 

Diaranson awor 24 di october e programa lo concentra riba e 
structura di tarifa y e echo cu nos mester ta mas consciente cu e 
unico solucion inmediato pa paga menos na awa y coriente; nos 
tur mester economisa. 

Tercer Plaza di Informacion di 
Hospital dedica na 

malesanan di pulmon 

E di tres den e seri di cuater Plazanan di Informacion cu Dr. 
Horacio oduber Hospital ta organisa den cuadro di su di 30 ani- 
versario lo ta dedica na malesanan di pulmon, principalmente 
e malesa “astma”. E Plaza di Informacion aki, contrali na esnan 
anterior, lo tuma lugar riba solamente un dia. Esaki lo ta dialuna 
5 di november di 5’or di atardi pa 8’or di anochi na entrada prin- 
cipal di hospital. 

Den e di tres Plaza di Informacion di e luna aki lo tuma lugar 
un charla sumamente interesante riba e tema di “malesanan di 
pulmon”. E charla lo ta na encargo di e specialista di pulmon, dr. 
Monique Wong Loi Sing. E charla ta completamente gratis y ta 
tuma lugar ariba e dia menciona di 6’or pa 7’or di anochi. 

Banda di e charla sumamente interesante aki lo tin tambe 
stentnan di informashon riba terapia y medicina pa combati 
malesanan di pulmon, pero tambe metodonan y terapianan cu 
esnan cu kier stop di huma, por sigui. Mescos cu pa e Plazanan 
di Informacion anterior, a aserka tambe un cantidad di instancia 
activo riba tereno di cuido medico, empresanan importador di 
remedi y otro instancianan di cuido pa participa cu un of mas 
stand di informacion den e Plaza di Informacion. 

E Plaza di Informacion lo ta habri ariba dialuna 5 di november di 
5’or di atardi pa 8’or di anochi. E ta tuma lugar na entrada princi- 
pal di hospital. A scohe pa e orario aki pasobra e ta cana pareuw 
cu oranan di bishita na Hospital. Di e manera aki esnan cu ta bin 
bishita nan pashentnan por probecha busca y haña informacion. 
Sin embargo, henter pueblo di Aruba ta cordialmente invita pa 
bin busca informacion tocante malesanan di pulmon. 

N’e congreso anual di VERA acountantnan 
lo profundisá riba riesgonan den turismo 


HUNTO cu e sector turistico y 
e grupo profesional di accoun- 
tant afiliá, Koninklijk NIVRA 
durante su congreso anula den 
Caribe lo bai mas profundo den 
e prácticanan den e ramo di 
turismo, pa excelencia e pilar 
económico pa tur e islanan di 


Antia y pa Aruba. 

Dianan 8 y 9 di novémber e 
congreso di VERA cu e titulo 
Accountant y Turismo: Inverti 
den futuro cu ta cuminsá awor’ 
ta tuma lugar den ballroom 
di hotél Marriott na Córsow. 
Eventonan manera esaki ta 


keda organisá den estrecho 
cooperacion cu directiva di e 
circuito di NIVRA na Aruba y 
directiva di NAVA na Córsow, 
pareu cu e lasonan firme cu tin 
cu e profesionalnan n’e sobrá 
islanan di Antia y na Surinam. 
Mescos cu e ta conta pa un 


parti grandi di pais y isla den 
Caribe, pa Antia y Aruba y di 
forma creciente pa Surinam 
tambe turismo ta e kórki riba 
cua e economia ta drief. Husta- 
mente pasobra nan economia ta 
dependé asina tanto di turismo 
como fuente di divisa, empleo, 


actividadnan económico y en- 
trada pa Gobiérno, ta suma- 
mente importante pa ta alerta 
pa prácticanan no deseá y ilicito 
den e ramo di turismo. 

Banda di e sector di turismo - cu 
ta mas cu simplemente e colec- 
tividad di hotél, bar, restau- 
rant, empresanan relatá y nan 
suministradornan - hopi mas 
negoshi y instancia y empresa 
di Gobiérno tin di haber directa 
óf indirectamente cu desaroyo 
di turismo. 

P’esei ta di vital importancia pa 
den un ambiente apropiá para 
keto cu esnan envolvi na algun 
pregunta crucial, manera: Tur 
ora bai ta reconocé y biba e prin- 
cipionan di good governance? 
Con ta trata riesgo? Ki obhetivo 
ta purba logra cu maneho di 
hotél, casino y establecimen- 
tonan di ‘horeca’? Hustamente 
pasobra ta anticipá algun reto 
interesante pa turismo, ta un 
bon momento pa laga e punto- 
nan skérpi aki y otronan tambe 
bini dilanti caminda no ta salta 
e papel di reto cu e accountant 
ta hunga den e desaroyo. 

Ya cu aña pasá tabata turno 
na Aruba, e aña aki Córsow t’e 
sitio atrobe p’e congreso. Dia- 
huebs dia 8 (mérdia y atardi) y 
diabiérné 9 (henter mainta) di 
novémber awor lo ta colmá cu 
tur sorto di pensamento riba 
con atendé cu retonan nobo 
cu tin na caminda. P’esei ta 
bon cu aparte di e oradornan 
for di e gremio di accountant 
renombrá di Hulanda, Aruba 
y Antia a pidi tambe otronan 
manera Presidente Director 
Emsley Tromp di Banco Central 
di Antia y señora Jane Semeleer 
na nómber di Banco Central di 
Aruba, pero tambe representan- 
tenan di e sector turfstico mes 
pa trece nan puntonan dilanti, 
manera Diputado Eugéne Rug- 
genaath di desaroyo económico 
y turismo di Córsow, Presidente 
di CHATA Paul Kok y Directora 
Evita Nita di CTB. 


Bo tabata sa? 

Bo kier pidi algo for di internet y mester 
un adres na Merca? 

Bo no tin credit card? 

"Your Connexion" ta haci'e posibel 
p'abo! Bira miembro y Your Connexion 
ta bo adres personal na Merca y bo por 
ricibi tur bo pedidonan facil, liher y di e 
manera mas economico na Aruba. 

pa ana 


CdLLLCi: 



Bishita nos pagina di internet na 

www.your-connexion.com 

pa mas informacion of yama nos 
na Merca: (786) 281-2408 
na Aruba: 749-7669/Margrietstraat 3 


**Si bo no tin credit card, manda nos un email na 
orders@your-connexion.com cu bo datonan personal 

Christmas in October un éxito 

DIABIERNE anochi a tuma lugar e ya tradicional evento di Aruba Gastronomic Association, conoci 
como Christmas in October. E t’e Trade Show y Tasting di cuminda y biña mas popular di ultimo 
añanan. Esaki a keda demostra atrobe diabierne ultimo, unda e biaha aki, e comentarionan tur tabata 
positivo, pero cu hopi a bisa cu Ventanas de Mar Restaurant e bira chiquito p’e evento aki, pa cual ta 
propone pa otro aña, busca un localidad mas espacioso, pa di e manera aki, tur hende por purba tur 
cuminda y biña. Hecho ta cu AGA por mira atrás riba otro anochi exitoso, cu Pasco na October!!! 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Husticia social 

E gran mayoria di pueblo na Aruba ta destina 
pa keda of bira mas pober? 


NOS sistema politico ta haci cu po- 
liticonan tin e tendencia di usa pa- 
labranan cu ta parce di ta elocuente na 
momento cu esaki ta combiniente pa 
asina por ehempel cualifica un adelan- 
to chikito di un of otro aspecto como un 
desaroyo grandi y asina saca probecho 
personal of partidario di esaki. 

Un ehempel recien di esaki ta ora un 
miembro di parlamento a haci un bunita 
expresion na momento cu e ta cualifica e 
cambio di ley di Seguro di Malesa como 
uno cu a trece husticia social pa e clase 
trahador. 

Mi kier para un rato keto akinan y bisa 
“ohala cu esaki por ta berdad”, pasobra 
husticia social ta encera hopi cos pa e 
clase trahador na cual e ta referi. Entre 
otro husticia social ta encera, cu ora 
cu e clase trahador spierta mainta e ta 
den un cas caminda tin suministracion 
adecuado di awa potable, cu e clase 
trahador por biba den un cas caminda 
e tin facelidad pa cushina y pa haci su 


necesidadnan diario. Pa e clase trahador 
tin e posibilidad pa duna su yiunan tur 
dia di come y di bebe y cu por bisti nan 
paña limpi. Pa e clase trahador tin e posi- 
bilidad pa percura pa su yiunan bai scol 
tur dia, no solamente pa nan por tin un 
oportunidad den comunidad ora cu nan 
bira grandi, pero tambe pa nan por siña 
respeta nos norma y balornan di bida y 
pa siña aprecia nos cultura. Pa ora e mu- 
chanan aki ta grandi enberdad nan por 
haya un bida caminda nan tin derecho 
di escohencia y cu nan tin oportunidad 
di drenta den e mundo di labor a base di 
nan esfuersonan cu nan a haci den nan 
preparacion pa esaki y cu nan ta liber di 
tur clase di discriminacion. 

Pero ki clase di garantia e pueblo tin 
si esnan cu mester percura pa esaki ta 
participe na mantene pueblo dividi pa 
probecho personal, na kita e incentivo 
di e cuerpo di ambtenaar pa cumpli cu 
su debernan, na kita e incentivo di nos 
hobennan studiante pa mehora nan 


esfuerso propio pa studia y na kita e 
incentivo di e pueblo den su totalidad 
pa contribui na un mihor desaroyo di 
Aruba?. 

Tur esaki pa motibo di tanto nombracion 
y promocion politico cu ta tumando 
lugar desde nos Status Aparte. Esnan na 
poder no ta tene cuenta cu tin cu respeta 
y duna reconocimento na esnan cu a haci 
esfuerso propio pa tin un mihor futuro, 
nan ta bagatilisa tur esfuerso individual 
haci, si e color politico ta contrario na 
esun di nan. 

E politiconan actual ta bibando den un 
circulo vicioso y no ta capas pa mira ni 
sinti cu nan ta catibo di un sistema cu 
no ta laga espacio pa un bida decente 
pa e futuro generacion. Nan no ta capas 
tampoco pa duna ningun sorto di resist- 
encia y asina purba trece cambio den e 
direccion cu cosnan ta bai. 

E politiconan aki a enrikice nan mes cu e 
sistema cu politica tradicional a permiti 
nan pa haci y mientras cu nan ta goberna 


no ta importa nan ningun ‘bledo’ con 
mas di 60 porciento di e clase trahador 
ta lucha pa sobrebibi. Encambio ora ta 
den oposicion nan ta ‘hunga’ un papel 
di ‘lobo den cuero di carne’ y ta gaña 
yora pa e dolor cu e pobresa a trece pa 
e humilde pueblo trahador y ta priminti 
cu nan si lo bai cambia esaki. 

E gran mayoria di pueblo pa naividad 
ta bolbe cai den trampa y ta keda den e 
circulo di pobresa pa cual nan ta destina 
pa keda tantempo cu nan no comprende 
cu mester haci esfuerso pa sostene e 
lucha cu ya Pader Lampe a inicia y asina 
pone fin na e politica tradicional cu so- 
lamente ta sirbi interes di e politiconan, 
nan patrosinadornan y un grupito cerca 
di nan. 

Mi ta termina cu e sigiente pregunta: E 
oportunidad cu Dios ta ofrececiendo e 
pueblo di Aruba, lo no lanta esnan cu 
ta na ‘soño’? 

Mario Lopez 


Araba Bunita 


I think that I shall never see 
A billboard lovely as a tree; 

Indeed, unless the billboards fall, 

I’ll never see a tree at all. 

Cu e verso aki Ogden Nasha expresa e sintimentonan di hopi hende, es decir tur 
esnan cu ta disgusta cu e borchinan di propaganda (billboards) canto di careter- 
anan. Na luna di mei 1995 Gobierno di Aruba a anuncia un campaña bao nomber 
di ”Aruba Bunita”, cu enfasis cu lo haci nos isla mas bunita. 

Na augustus 1996 e Ministro di Asuntonan Economico y Turismo a pidi su colega 
di Obranan Publico pa deshaci di tur e borchinan di propaganda canto di e care- 
teranan publico.E mesun luna de Departamento di Openbare Werken y e esun di 
Domeinbeheer anuncia den prensa local cu conhuntamente lo cuminsa un accion 
pa deshaci di tur e borchinan di propaganda. E representante di DOW a declara 
cu “e crecemento enorme di e cantidad di borchi di propaganda a daña e bista 
riba nos isla”.Mas o menos 40 borchi di propaganda a worde elimina. Gobierno e 
tempo ei a declara cu e borchinan pa cual si tin permiso no lo renoba e permisonan 
ora nan caduca despues di un aña, y nan lo wordo kita despues. 

Locual tabata straño ta cu DOW e tempo ei a declara den corant cu nan no por 
haci nada contra borchinan cu ta poni riba tereno priva. Aparantemente DOW no 
tabata na altura cu e lei corespondiente ta prohibi tur borchi cu ta visible for di 
caretera publico, incluyendo esnan cu ta riba tereno priva. Ta solamente e Minister 
concerni por haci un excepcion.Riba 6 di augustus 1996 DOW ta declara na corant 
cu e campaña pa deshaci di e borchinan ilegal lo tuma te fin di aña. 

Cu otro palabra lo mester conclui awor cu tur e borchinan cu awendia nos ta mira 


tur caminda na Aruba, y cu a aumenta barbaremente, ta legal? 

Pa duna un ehempel, n’e rotonde na Tanki Leendert tin un fila di seis (6) borchi 
masha grandi mes. Un bista sumamente mahos! 

Lo por ta posibel cu Gobierno a duna permiso p’esaki? Y tambe pa tur e otro 
borchinan cu awendia nos ta mira canto di careteranan den Playa, Santa Crus, 
Sabaneta y San Nicolas?No solamente e cantidad di borchi ta sigui crece, ademas 
dia pa dia nan ta birando mas grandilTa conoci cu p’e negoshi di propaganda e 
borchinan ta mas atractivo y menos costoso cu haci propaganda via di television 
of pa medio di corant ya cu e borchinan ta permanente y bo no por deshaci di 
nan manera cu si t’e caso ora di propaganda na television of den corant of dor di 
click riba bo computer. 

Aruba no tin tanto vegetacion manera hopi isla den Caribe si tin. Por ehemplo 
Jamaica, Santo Domingo y mas cu tur e isla di St. Lucia, cu ta hopi mas berde. 
Pero e bista di Aruba tin su mes un caracter y su mes bunitesa. Pero tur e bista aki 
a bai perdi dor di tur e borchinan grandi di propaganda cu a parece tur rond di 
nos isla. Desde algun aña Aruba ta wordo propaganda ”One Happy Island”, pero 
lamentablemente nos bishitantenan mas y mas ta haya e impresion cu e isla aki 
a bira un ”A11 Billboards Island”!Ademas no mester pensa riba turista so. Mester 
tene cuenta tambe, prome cu tur cos, riba nos mesun ciudadonan, kendenan tin 
tur derecho riba un cara “netchie”, bunita y agradabel pa nos dushi isla. 

Ta di spera cu Gobierno lo pone un fin na e mahos bista aki once and for all. Asina 
aki sigur nos no por bisa cu Aruba ta un destinacion di 5 strea y hamas lo bira, si 
mantene e borchinan aki. 

Oscar Henriquez 

Awor Ady Thijsen ta ataca representante 
di Hulanda na Aruba 

E ta bisa cu sr. Knecht lo ta dañando e 
relacionnan di Aruba cu Hulanda 


ADY Thijsen den su afan pa 
sigui ataca hende, e pakico 
ningun hende sa, pasobra tur 
cos ta indica cu e stress di 
problemanan financiero e no 
tin mas, a dicidi awor di ataca 
representante di Hulanda na 
Aruba, sr. Knecht. 

P’e lider di fraccion di MEP, 
e declaracion cu sr. Knecht 
a haci den Amigoe di Aruba 
loke ta haciendo ta dañando e 
relacion di Aruba cu Hulanda. 
Sr. Knecht lo a bisa cu deal di 
Plant NV ta uno politico y cu 
e comparacion cu Antiyas ta 
mescos cu compara appels cu 
peren of hasta banana, paso- 
bra nan ta hopi leu di otro. 

Esaki ta natural, e acuerdonan 
cu Hulanda ta haci cu Aruba 
ta completamente diferente 
n’esnan cu e ta haci cu Anti- 
yas, pero p’e politico mediocre 
di MEP esaki no por t’asina, 
pasobra nos tur ta forma parti 
di Reino Hulandes y di e forma 
aki ta solamente appels of 
solamente peren tin. 

Loke cu Ady Thijsen mester 
splica, ta pakico 3 biaha el a 
reuni cu Mike Eman. Splica 
su votadornan y demas mi- 
embronan di MEP kico tabata 
su intencion cu e reunionnan 
clandestino cu el a tene cu 
dirigentenan di AVP. 

Thijsen den un tono menos 
agradabel a manda e mensahe 
p’e representante di Hulanda 
cu si e ta cuminsa compara 
asina, loke e ta haciendo ta 
dañando e relacion. 

Na final e politico cu a wordo 
cataloga cu e zapatonan di lid- 
er di fraccion ta kede grandi ta 
exigi pa Hulanda trata Aruba 
como un partner serio. E ta 
lubida di bisa cu pa Hulanda 
trata Aruba como un partner 
serio, cual te n’e momentonan 


aki no a demostra lo contrario, 
tog mester tin un Gobierno y 
representantenan di Parla- 
mento serio, algo cu te n’e mo- 
mentonan aki tin hopi duda 


riba dje, specialmente den e 
forma di hiba politica di cierto 
Minister y Parlamentarionan. 
E ultimonan aki encabeza p’e 
propio Ady Thijsen. 



Mementomori Funeral Home N.V. 

Yolanda - Leo - Eugene 


Fax: 5837711 



Tel: 5833358 

Rondona mi di fiesta y alegria 
Pa mi curpa kibra por hubila 
Kita bo bista di tur mi erornan 
Libra mi di tur malicia 

A fayece cristianamente: 

Sra. Maria Eduvilia Violet 
Kelly Pietersz 

miho conoci como: Jet 
17 October 1914 - 20 October, 2007 
Na nomber di su: 

Jiunan: Doy y Mimi Kelly 

- Brokke 
Jaime y Nybia 
Kelly - Muyale 
Ronny y Mena 
Kelly - Dubero 
Frances Kelly 
Walter y Lelia 
Kelly - Dubero 
Carla Kelly 


nieto y nietanan: Marlon Kelly y famia (Hulanda) 

Arthur Kelly 

Carol Kelly y famia 

Valerie Duits - Kelly y famia (Corsou) 

Robert Kelly y famia 
Wayne Kelly y famia (Hulanda) 

Vanessa Simons - Kelly y famia (Hulanda) 

Esther Spaapen - Kelly y famia (Hulanda) 
Armand Engelbrecht y famia (Hulanda) 

Karina Trinidad y famia (Hulanda) 

Eugene Trinidad (Hulanda) 

Ryan Croes (Hulanda) 

Clarisse Croes 

Ruman: Irma Pietersz, Garbiro Dirksz y famia 

14 bisanietonan na Aruba y Hulanda 

Subrino y subrinanan: Pietersz, Hunt, Martis y Dirksz 

ayudantenan di tur dia: Landa de Freitas y Therese Fleurissaint 

Famia: Pietersz, Hunt, Martis, Dirksz, Brokke, Muyale, Dubero, 
Trinidad, Croes, Labbe, 

Sam, Rigaud, Duits, Evertsz, Falconi, Simons, Spaapen, 
Engelbrecht, Wever 

y demas famia ta invita Amiga, amigo, iha, bisiña y conocirnan pa 
asisti na e acto di entiero cu ta tuma luga Diaranzon 24 di October, 
2007 pa 4'or di atardi, saliendo for di Misa San Francisco na 
Oranjestad pa Santana Catolico den Caya Ernesto Petronia. 

For di 2'or di atardi tin oportunidad pa tuma despedida di Jet den Misa 
San Francisco. 

Ta pidi despensa si den nos tristesa nos por a lubida di menciona un 
famia. 

Ta lamenta cu despues di entiero no por ricibi bishita di condolencia. 




Grupo Rumannan 
den Oracion 



Dr. Jose Gregorio 

Hernandez 

di Dakota, Aruba 


Invitacion 

Ha nns bunita Tridium luna Oktnhar 3007 

Oia: 7 J ordl anoch 

Dianan: diaraosan 24. dianuebE 25 y diabierna 26 
Ora: 7 'or a nochi 

Lugar: Cas dE Oraclon Cr. J.G. Hernandez na Pakcta 
ptirns di Puis X Schoel. 

Dia 26 di Oktober 2007, ta fecha cu nos :a recorda 
nacimento di Venarabla Dr. J.G. Hsrnandez pa e 
dia ey nostin oracion (no miisa) y daspues. nos ta 
sigji cu brlndis, G'upo ta invita turnos mierrbra, 
devctonan, tur cu ta bishitando nos Cas di Oradon, 
Grupo Labno tur perscna cu a vtaha cu nos 
Merida-Isnotu, Pueblo di Dakota na nosTridiun 
(3 Dia) pa asira nos had nos pidimento na nos 
Manra Manz y dushi Jesusy tambe pa Beatificador- 
di venerable L’r. J.G. hlemandez 
muy espcial nos isla ñruba. 


Rumannan nos ta warda boso tur. 



E. Odwber HOSPITAAL 

Nota di pesame 

QeHencia, ótafi g, p&Lóonal cli 2)*. Mmacia 
Odii&ex Maópitaai ca Handa pena a tuma 
nata di fayecimenta di: 

Christiano Donato Janga 

JVa Bida penóianada di noó inótituto. 
Qexencia, ótufi g, pestóonal di MoópitaC ta 
deóea famianan di e defunta fiapi fowa 
pa canga ca e peudida afti. 

du 2)iaó duna e defunta óOóiega etema 

Chofer basta bou di influencia ta 
ocasiona accidente, y kier paga 
victima cu 200 florin 

POLIS ta bai dialuna merdia den careda di l’or pa un accidente 
riba e caminda di tera na Tanki Leendert. Einan nan ta topa cu un 
señora, cu su auto kibra, y e ta bisa cu e homber R.D. a core riba 
su man robes y a bin dal den su auto. 

E t ta bisa polis cu e homber tabata basta burachi y a kier a pague 
p’e bai drecha su auto, pero na un manera fresco. El a tira e señora 
cu 200 florin y a bis’e cu esei mes ta yega pa drecha su Nissan. 
Tambe el a bisa e señora cu e tin yen di BMW den su cura di cas. 
Polis a bai buske na su cas y a topa cune. E tabata basta burachi. 
Polis a hibe warda, y a lagu’e supla pa midi e cantidad di alcohol. 
E1 a supla un maximo di 1015, cu nifica cu e tabata hopi burachi 
mes. Polis a dune su 200 florin bek y e señora mester cana e ca- 
mindanan di seguro pa haya su auto drecha. 

B&P/ INTERFACE ARUBA N.V 

TRAINING AND CONSULTANCY 

We are pleased to announce our training schedule for the month of October and 

November 2007. We can also provide these training sessions as, customized In-Company training. 

► Effective Communication (Starting October 24) 

► Coaching Skills for Managers and Supervisors (Starting Oct 29) 

► Magazijn Cursus Nivo 2 (Starting November 1) 

► Professional Telephone Behavior (Starting November 3) 

► Administrative Assistant (Starting November 5) 

► Neuro Linguistic Programming Level 2 (Starting Nov. 22 ) 

For additional information and registration please contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 


Chofer basta burachi, kier bai cu auto 

DIALUNA pa 00.35 di anochi, patruya di Noord ta bai na Bubali, 
dilanti un restaurant, unda un homber basta bao di influencia 
tabata kier a bai cu un auto. N’e sitio polis ta topa cu un homber 
Peruano, kende tabata basta burachi y un polis for di servicio cu 
tabata strobe di bai. 

Polis a mira cu enberdad e homber tabata basta burachi. Polis a 
papia cune, pero e no tabata razona. Polis a hibe warda y a dune 
un cuarto gratis. 

Homber ta duna keho di 
menasa contra Pastor 

DIALUNA pa 11.30 di mainta, e homber I.B.T. naci na Santo 
Domingo di 46 aña, ta bai warda di Oranjestad y ta duna keho di 
menasa contra un Pastor. E ta bisa polis cu ta bai misa den Caya 
Betico Croes y einan tin un pastor Colombiano di fam R. 

Segun e homber Dominicao T, e pastor Colombiano a menase den 
misa durante sirbishi. E ta bisa cu e Pastor a bise cu ora cu e sali caya 
algo lo pase y e lo muri tambe. E motibo ta cu e Pastor Colombiano 
ta sospecha cu I.B.T. a horta placa di misa. E no kier entrega keho, 
pero ta bisa cu e ta pone polis na altura di locual a pasa. 


Mainla 

£ dt Ibko 

Tel: 583-1400 Fax: 583-1444 

Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

| Servicio pa Comunidad 

|Telefon di Emergencia 


ladl 

■ ' . 


Number di emergencia 911 

Polis 

100 

Brandweer 

582-1108 

Ambulance O’stad 

582-1234 

Ambulance S.N. 

584-5050 

Hospita! 

587-4300 

Centro Medico 

584-8833 


■ Botica na Warda ■ 

Pabou di Brug: Botica St. Cruz 
Pariba di Brug: Botica Aloe N.V. 

| Dokter na Warda ■ 

Pabou di Brug: Dr. Esschendal 
Pariba di Brug: Dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group. 
Margrietstraat 3, Oranjestad. Aruba, tel 
(297) 583-1400, fax. (297) 5831444, 
E-mail: mediagroup@setamet.aw. 
CUENTA Dl BANCO: C.M.B #229- 
82600 BENTA LOS Afl 1,50 
ABONEMENT AH.35,00 pa luna. 
ORA Dl OFICINA: Dialuna pa Diabiema 

8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor Toko' Winklaar & 
Victor R Winklaar. 

REDACCION: notida@awemainta.com. 

BENTA Dl AVISO: 

sales@awemainta.com 

Djis manera nan ta 


Tin biaha te hasta e mihor mayornan tin problema 
pa acepta nan yiunan djis manera nan ta. Por 
ehempel, mayornan di un mucha cu ta hopi timido, 
hopi biaha ta puntrami con nan por yuda e yiu sali 
di e timidez ey. Na cas por ta e ta haci 
declaracionnan profundo; por ta e ta comparti su 
observacionnan di bida y di e caracter di universo, 
por ta te hasta e ta conta e storianan di mas 
chistoso. Pero den publico ta como si fuera su 
lenga ta pega na cada banda den su boca, y su 
cabez ta baha como si fuera e ta pega na su pecho. 
Di con e mucha ta asina timido dilanti strañonan? 
Por ta ta pasobra e'la worde herida of rechasa den 
pasado. Pero mas probabel ta cu e'la nace asina. 
Ningun sorto di estimulo of pushamento pa parti di 
e mayornan lo pon'e cambia bira sociabel, 
extravagante of sigur di su mes. Su timidez ta djis 
un funcion di e temperamento cu e'la nace cune. 

Mi conseho na mayornan di un mucha asina ta: 

Stop di purba haci'e algo cu e no por ta. Bai cu e 
coriente y djis acept'e manera e ta. Djei busca e 
calidadnan special cu ta duna e mucha 
individualidad y potencial. Nutri'e. Cultiv'e. Y dune 
tempo pa forma su mes como un personalidad 
unico manera niun otro hende na mundo. Abo, 


Labco th} M 


MEDICAL / HOME HIAITHCARE 


24 Hours 
Services! 


RENTAUSALE of Medical & Home-Healthcare 

* Wheelehaires * Oxygen Coneentrators/CyHndcrH 

* Beds 

* Walkers 

* Bathchair 

* Commodes 

* Crutehes / Canes 


Tel: 582-SBB1 Fergusonstraat #52, Dakota 



Diflicultv Walking 
Rent a portable electro scooter 

(Fits m att cars, trucks, 4ilbs/, 




B0 CONECCI0N CU M ERCA 

SHOP ONUNE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 


Pa mas informacion yama 

583-2459 of 583-0631 



PA TUR FIESTA 
PA MUCHA 

YAMA 

5923523 / 5838769 


como mayor, lo ta menos frustra cu e aceptacion 
aki y, keremi, bo yiu tambe lo ta. 



Peluca aki Hairpiece ayaH 

Vvru v unico lujjnr cu c\|>cricncia, culidad, 
servicio y bon prijs çv; _ O fuftf ltie k 
^ */ Beaim Salon 

Luci xentpcr bunita hasiendo un camhio total ariba bo 
apariencia. E mihoráen: Fermanent, .1 take-l p, Hairweaving, 
Braiding, Hairstyling, AcryUc, iiet Saits * Fonytail 


Patia thnithnéi Btltesa D Ytftmi 


Bcaut> SaJon á. lisur Ccntcr 

Fergusonstraal 52 
Tel: 583-7156 



TIPO Dl CAMBIO OFICIAL 

Valido pa 24 di Oktober 2007 


PlacaExtramero 

BankFteperen 

Vusselerv Cneque 
Reis Chequeen 
CXerBoekingen 

Berrta 

na 

Riáico 

US Ddlar 

1.77 

178 

180 

CANDdlar 

1.83 

185 

187 

Engelse Pond Sterling 

3.59 

3.64 

370 

ZAitserseFrankperCHF. 100 

151.60 

152.32 

15312 

NedArt GUden perANG 100 

9800 

100.00 biljetten 100.20 
chq./cverboeking 100.00 

J apanseyen perj PY. 10.000 

153.87 

155.27 

15683 

EiroperXEU. 100 

251.57 

253.87 

25642 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 




Horoschoop 


i 


|@)Aries 21 Mrt - 20 Apr 

Bo tin hopi pa bisa awe y bo 
habilidadnan pa comunicacion ta halto. 
Unhende lo pone hopi atencion y lo yudabo 
pone bo plannan den practica. 


tin 


■^vTauro 21 Apr-20 Mei 

Bao bo aparente calmo 
resentimentonan pa cu un colega. Esey lo 
motivabo pa ta mas agresivo pa bai dilanti. 


M Geminis 21 Mei- 2 ojun 

Bo mester tuma cierto decisionnan 
financiero importante y bo ta laat pa nan caba. 
UN hende cu bo conoce a haci cambionan 
similar y bo mester pidi conseho. 



Cancer 21 jun-20jui 

Solidaridad ta e secreto di exito pabo 
awe. Seguridad ta den cifranan. Para firme y 
pidi otronan pa yudabo de bes en cuando. 


Leo 21 Jul - 20 Aug 
Viahenan y negoshinan ta bai bon 
hunto, dus planea un viahe pa motibonan 
profesional. Bo ta na mitad di caminda di 
exito. 


* Virgo 21 Aug - 20 Sep 

Comunicacionnan y corespondencia 
ta favoreci, pero ta dificil pa haya e informacion 
cu bo mester. No give up, un hende por haci’e 
pabo. 


Libra 21 Sep - 20 Okt 
^JrKr No lubida pa sigura cu e otronan 
respeta nan compromisonan cubo. Bo por 
tuma medidanan awe pa forza contratonan y 
areglonan. 


Scorph 

Profesiona 


IO 21 Okt - 20 Nov 
Profesionalmente bo exito ta sigura 
y bo ta tuma un rumbo importante. Prome 
cu bo sa, lo bo ta bai tin hende nobo bao bo 
mando. 


jjA Sagitario 21 Nov- 20 Dec 
mP Ta honesto, el lo hacibo bon awe. 
Aunke lo bo kier gaña, lo bo sali gana si bo 
pone e cartanan riba mesa. 


Capricornio 21 Dec 20 j an 

Portin dificultadnan paconcentra, esey 
ta natural pasobra e planetanan a distraebo cu 
nan promesanan di exito profesional cu ta na 
buelta di skina. 



Aquarius 21 Jan 20Feb 
Bo ta moviendo den mundo y ta ora 
pa bo haci algo pa demostre. Sigura cu bo 
situacion material ta releha bo sentimentonan 
interno. 


PiSCiS 21 Feb - 20 Mar 
Profesionalmente bo ta mucho mas 
capaz di loke bo ta haci. Ta ora pa bo tuma 
bo talentonan mas den serio y mustra loke en 
berdad bo bal. 

Cape Canaveral, MERCA: E Space Shuttle Discovery ta na e plataforma di lansamento 39A na Kennedy Space Center Oktober 22, 
2007 na Cape Canaveral, Florida. Discovery a wordo lanza 23 di Oktober pa entrega e modulo Harmony na e Stacion Internacional 
Espacial. E modulo lo provee puntonan di coneccion pa e laboratorionan di Europa y Hapon. 


Nos Mundo Loco 


Tattoo ta bisa 
Coca Cola 

Un homber cu orguyosamente tabata 
mustra su tattoo pa 26 aña a haya 
e sorpresa di su bida ora e a realiza 
cu loke tabata sklrbl riba su pecho 
tabata Coca Cola. 

Vince Mattingley a tattoo su nomber 
skirbi na Chines riba su pecho, 
despues di a puntra un staff di su 
restaurant favorito pa skirbi esaki pe 
den simbolonan Chines. 

Pero e waiter a skirbi e palabranan di 
Coca Cola pe, y Vince a graba esaki 
riba su pecho. 

Vince a realiza e error ora cu re- 
cientemente ela biaha paThailand y 
un bartender a puntre dicon ela skirbi 
Coca Cola riba su pecho. 

Vince a bisa: "Mi a kere cu tabata 
trata di un joke, pero despues mi a 
haya sa cu e tabata berdad. E staff 
di e restaurant mester tabatin un 
bon hari.” 


Le Dóme Restaurant celerbando su di 10 aniversario 



Awor e tin planea di haya un otro 
Tattoo Oriental pa cubri e nomber di 
Coca Cola. Ela añadi: "Mi lo bai cu 
algo Hapones e biaha aki.” 

Un cana di 6000 
miya den tuxedo 

Dos aventurero a completa exitosa- 
mente un caminata di caridad for di 
Hong Kong pa London riba cabai bisti 
den nan tuxedo. 

E Ingles Heath Buck y e Americano 
Doug Campbell a bin cu e idea 
despues di a topa otro den un bar 
na Hong Kong. 

Na a bishita 19 pais durante na trip 
di 6000 miya cu a dura nan 4 luna 
pa completa. 

Doug a bisa” Heat a bin cu e idea. 
Y ami a acepta di acompañe. Nos 
conoce otro menos di 2 siman. Mi 
a sinti mi mes como James Bond 
algun biaha.” 


DIASABRA ultimo Le Dome a celebra su di 10 aniversario cu un placentero. 

10 course dinner espectacular. 

Pabien na e chef Paul Zijlstra y su team pa e menu unico pa e 
E doño di Le Dome Ramon Groot Antink y su casa Henny, a yama celebracion. 
bon bini na su guestnan y a celebra e ocashon aki den un ambiente 


E placa recauda durante e biahe a 
bai pa causanan local cual ta inclui 
yudansa pa esclavonan sexual na 
Nepal. 

Alexander Tromp, Parlamentario fraccion AVP 

Compromiso di AVP ta pa revoca BBO pa alivia 
e peso economico di esnan mas vulnerabel 


HOPI di nos ciudadanonan no 
ta imagina of realisa cu aki na 
Aruba tin pobreza. Esaki kizas 
ta debi cu hopi di nos ciuda- 
danonan sea nan pareha y nan 
mes ta traha mas cu un trabao, 
pa asina nan por cumpli cu nan 
debernan financiero. Pero esaki 
no mester pone nos pensa of 
ignora cu aki na Aruba no tin 
personanan of famianan cu ta 
pasando den gran nesecidad 
financiero. Djies pensa riba 
esnan cu ta cobra un salario 
minimo, esnan cu ta cobra un 
onderstand, nos pensiona- 
donan y tambe esnan cu no tin 
un trabao fiho. Hopi di esnan 
aki fin di luna ta confronta cu e 
penoso situacion cu placa no ta 
yega pa paga awa, coriente of di 
sigui pone cuminda riba mesa 
pa nan famianan, debi na tur e 
medidanan cu Gobierno a tuma 
den e ultimo 6 añanan cu ta tras 
di lomba. “Y aki mi ta referi 
principalmente e introduccion 
inhusto de e medida di BBO”, 
Parlamentario di AVP, Alexan- 
der Tromp ta comenta. 
Gobierno ta sinta señala cu na 
Aruba no tin pobreza. Nan no 
ta wak unda tin pobreza. Gobi- 
erno mester compronde cu hopi 
di e situacionnan aki no ta bin 
na claridad debi cu mayoria di 
nos arubianonan tin e orguyo 


pa no expone nan situacion 
financiero den publicidad y ta 
prefera di sigui sacrifica door di 
eherce dos trabao alavez. 
Consecuencia di esaki ta cu no 
tin atencion pa cu nan yiunan y 
famia debi cu no tin tempo ya cu 
esaki mester wordo dedica na 
trese mas entrada den e hogar 
pa asina por cumpli cu nan 
necesidadnan financiero. 

Anto pueblo tin di puntra su mes 
ta dicon un isla chikito manera 
Aruba cu semper a bisa cu cara 
na laira y orguyosamente ku 
nos ta un isla cu no conoce po- 
breza, tin e tendencia awor cu 
e situacion actual no ta manera 
cu semper nos a specula of sinta 
gaba cune. 

Canando den barionan y casnan 
di pueblo por constata cu enber- 
dad na Aruba ta existi pobreza y 
mester puntra nos mes ta dicon 
e situacion aki a surgi?, Tromp 
ta duna di conoce. 

Un di e motibonan pa cu e 
situacion aki ta cu Gobierno 
no a inverti suficiente den nos 
economia. Cu esaki Parlamen- 
tario di AVP kiermeen inverti 
pa asina por stimula mas cu- 
ponan di trabao cu salarionan 
mas lucrativo cu esun di sueldo 
minimo. Un otro motibo princi- 
pal pa cu pobreza aki na Aruba 


ta debi cu salarionan pa añanan 
a keda igual y sueldo minimo 
a conoce un aumento minimo 
so. Di otro banda mayoria di 
productonan di uso diario a 
conoce den e ultimo añanan un 
aumento drastico. Por ehempel 
un producto cu seis aña atras 
tabata costa 4 florin, awendia 
ta costa 8 florin of mas. Mas cu 
claro esaki tin un efecto hopi 
negativo den e finanzas di nos 
ciudadanonan. 

Tambe no por keda sin mencio- 
na e aumento di awa y coriente 
den e ultimo añanan. Un otro 
factor na unda cu e poder di 
compra di nos ciudadanonan 
a bay atras cu mas di 20% ta 
debi na tur e medidanan cu e 
Gobierno actual a tuma durante 
e ultimo 6 añanan. Pa recapitula 
lo ta bon pa menciona algun di e 
medidanan aki; E aumento di e 
tarifanan di invoerrechten riba 
casi tur producto usual diario, 
e aumento di e prima di AZV, 
e aumento riba tur locual cu 
ta concerni permisonan, lege- 
snan, extractonan di Registro 
Civil etc. (tin di esakinan a subi 
mas cu 500%), introduccion di 
cambionan den e ley di inkom- 
stenbelasting no favorabel pa 
nos ciudadanonan pagador di 
belasting (renteaftrek te na 


un maximo di 5 mil florin so), 
introduccion di e ley di BBO 
y awor hasta tin un beleid cu 
entrante 1 di januari 2008 lo 
bay wordo ehecuta riba esnan 
cu debe belasting, esta e beslag 
di 1/3 riba salario. 

Si e tendencia actual conti- 
nua y cu Gobierno keda cu su 
terquedad di sigui malgasta 
fondonan publico pa complace 
familiarnan y amigonan, nos 
aki na Aruba lo por bay haya nos 
cu un situacion peor cu tempo 
cu refeneria LAGO a dal su por- 
tanan sera y consecuentemente 
hopi di nos yiunan di tera a 
bandona nos isla pa busca un 
mihor futuro den exterior. 
Partido AVP e tempo ey a yuda 
rescata nos pais for di e situa- 
cion cu nos a haya nos aden y 
a inverti den economia y asina 
Aruba a bolbe conoce un cre- 
cemento economico admira 
y envidia pa otro paisnan den 
nos region. 

Nos grandinan (pensionadon- 
an) a haya un alivio ora cu a 
redobla nan pension. E tempo 
ey partido MEP a bisa cu esey 
hamas por sosode, pero partido 
AVP a priminti nos grandinan cu 
nan pension lo bay wordo redo- 
bla y a cumpli cu esaki tambe. Si 
no a redobla e pension e tempo 


ey, ta con nos pensionadonan lo 
ta bibando actualmente, cu tur 
e medidanan cu Gobierno ac- 
tual a tuma? Tambe partido AVP 
a priminti di revoca medidanan 
cu Gobierno di MEP a impone y 
a cumpli cu esaki tambe. 
“Pesey mes partido AVP sa 
kico ta e dolor cu nos pueblo 
ta bibando aden, muy en espe- 
cial ora a introduci e medida 
di BBO. Con esaki a debilita e 
poder di compra drasticamente 
di nos pueblo en general y 
principalmente esnan mas vul- 
nerabel den nos comunidad, 
manera mi a menciona caba na 
principio. Hasta clero catolico 
den su boletin informantivo a 
emiti e hecho cu aki na Aruba 
tin un pobreza creciente. Anto 
Gobierno tin cuero di cara di 
pretende cu no tin pobreza na 
Aruba. 

Mescos cu den pasado partido 
AVP a priminti di lo revoca me- 
didanan inhusto cu a wordo im- 
pone riba pueblo y a cumpli cu 
esaki tambe, nos di AVP ta hasi 
e compromiso cu nos pueblo cu 
asina pueblo duna partido AVP 
e confianza, e medida di BBO 
lo wordo revoca, pa asina duna 
un tiki alivio, espacio na nos 
humilde pueblo di Aruba bek”, 
Alexander Tromp a finaliza 
bisando. 


Colegio San Antonio y Filomena College Mavo 
A confirma participacion na e “Eleccion Escolar 2007” 


PARLAMENTO Hubenil ta 
organisando ‘Eleccion Escolar 
2007’, caminda hobennan di 
scol lo tin e oportunidad pa 
drenta e organisacion y rep- 
resenta nan scol. E eleccion lo 
tuma lugar na e scol mes dia 22 
di November 2007. 

Colegio San Antonio y Filomena 
College Mavo ya caba a con- 
firma nan participacion na e 
eleccion aki. Si tin cualquier ho- 
ben cu ta bishitando e scolnan 


aki cu kier postula nan mes por 
pasa serca jufr. C. Boekhoudt 
na Colegio San Antonio y cerca 
mr. M. Lampe na Filomena Col- 
lege Mavo. 

E profiel cu e mucha mester 
tene cuenta cune ta :Mester 
ta inscribi na regristro civil di 
Aruba. Mester ta entre 14 - 23 
aña di edad. Mester por domina 
e idioma nan bon, papia y scirbi. 
Mester tin abilidad nan social. 


Mester ta dispuesto pa dedica 
tempo liber na Parlamento 
Hubenil. Mester ta dispuesto pa 
papia den publico. 

Na momento cu un hoben pos- 
tula nan mes na scol ya caba nan 
lo mester bai promove nan mes 
pa asina logra haya su votonan 
pa asina e por representa su 
scol den Parlamento Hubenil. 
E tema pa promove su mes ta: 
“Abuso di Menor.” Parlamento 
Hubenil lo haci presentacion na 


diferente scol pa asina informa 
e hoben nan kico exactamente 
ta Parlamento Hubenil Aruba. 

E resultado nan di ‘Eleccion 
Escolar 2007’ lo wordo anuncia 
riba 23 di November 2007. 

Si tin scol cu ainda no ta ful 
informa tocante e eleccion aki 
por tuma contacto cu Oficina di 
Fundacion Parlamento Hubenil 
Aruba na Tel: 588 6860 of: Fax: 
588 0810 of manda nos email 


na: Info@consehohubenil.com. 
Tambe por bishita nos mys- 
pace na www.myspace.com/ 
pharuba 


- Mainta 

sccn&AlahD 

Nos e-mail: 

noticia@awemainta.com 

Tel: 583-1400 
Fax: 583-1444 

HEY... TA PASCO! 


DIABIERNE ultimo na Renaissance Festival Plaza a tuma lugar bautiso di e 
di 5 edicion di “Hey,..ta Pasco!”. Esaki manera ta conoci ta un produccion di 
Edjean Semeleer y a ser bautisa den su forma unico, cu manera el a declara, 
nan a cuminsa prepara den solo, sigui pa serena y a termina cu ‘sneeuw’ cu 
un anochi magico y den aire liber. Finalmente e propio Edjean Semeleer a 
haya e “sneeuw’ riba su cabez, y asina tambe su di 5 edicion di “Hey,...ta 
Pasco!”. E tabata un anochi ameno. Unbiaha mas Edjean, pabien y tur clase 
di éxito di nos tur na AWEMainta. 

